Ministri spoljnih poslova Kine i Kanade o trgovini i bilateralnim odnosima china radio international\nMinistri spoljnih poslova Kine i Kanade o trgovini i bilateralnim odnosima\n2018-10-11 15:48:35 cri\nKineski državni savetnik, ministar spoljnih poslova Vang Ji i kanadska ministarka spoljnih poslova Kristia Frilend juče su u telefonskom razgovoru razmenili mišljenje o globalnoj trgovini i bilateralnim odnosima.\nFrilendova je povodom potpisivanja sporazuma između SAD, Meksika i Kanade izjavila da sporazum o slobodnoj trgovini treba da bude otvoren i sveobuhvatan, kao i da sporazum ne može da našteti pravima i interesima drugih zemalja.\nKanada će sa drugim zemljama unaprediti pregovore o sporazumu o slobodnoj trgovini na osnovu nezavisnih odluka, rekla je Frilendova.\nKanada, zajedno sa drugim zemljama uključujući Kinu, odlučno insistira na multilateralnom trgovinskom sistemu i suprotstavlja se trgovinskom protekcionizmu, navela je Frilendova.\nFrilendova je dodala da Kanada očekuje jačanje strateških odnosa partnerstva sa Kinom i širenje komunikacije i saradnje u svim oblastima.\nVang Ji je izjavio da Kina dosledno insistira na slobodnoj trgovini, zaštiti multilateralnog trgovinskog sistem sa Svetskom trgovinskom organizacijom, kao i da se suprotstavlja dvostrukim standardima i trgovinskom protekcionizmu u bilo kom obliku.\nPokušaji koji imaju za cilj da spreče modernizaciju Kine neće se ostvariti, rekao je Vang.\nVang je pozvao Kanadu da zajedno sa Kinom zaštiti slobodni trgovinski sistem i da unapredi osnivanje zone slobodne trgovine između Kine i Kanade.


Brisel zazire od srpskih gangstera | Institute for War and Peace Reporting\nBrisel zazire od srpskih gangstera\nNarastajuca moc srpske mafije ce verovatno dodatno ugroziti izgleda zemalja regiona za prijem u Evropsku Uniju.\nUbistvo srpskog premijera ce imati ozbiljne posledice na stabilnost Balkana i dodatno ce usporiti ionako nestalan napredak ka evropskoj integraciji.\n"Ovaj cin pokazuje da organizovani kriminal i terorizam ugrozava citav region," izjavio je Mladen Ivanic, bosanski ministar inostranih poslova. "To ce, svakako, imati reperkusije na situaciju u regionu."\nPostoje strahovanja da bi atentat na premijera Zorana Djindjica mogao predstavljati uvod u kosmarni scenario u kome bi se mreze organizovanog kriminala u Srbiji, koje su postale tako mocne da se krecu ka preuzimanju kontrole i kriminalizaciji same drzave.\nStrah od ovakvog scenarija ce verovatno zaostriti najnovije podele u Evropi. Sada se umesto gvozdene zavese, koja je uklonjena posle sloma komunizma 1989. godine, spusta celicna sengenska zavesa cime se odvajaju one zemlje koje ocekuju pristupanje Evropskoj Uniji sledece godine od drzava koje ce ostati izvan EU.\nOd devet postkomunistickih zemalja koje ce postati clanice Evropske Unije u maju 2004. godine, jedino je Slovenija iz bivse Jugoslavije. Hrvatska je zatrazila prijem u EU, uz podrsku Nemacke i Italije.\nMedjutim, Djindjiceva smrt ce jedino ici u prilog stavu zemalja-clanica koje se protive sirenju EU, jer Balkan i vecinu bivsih jugoslovenskih drzava smatraju bremenom koje bi trebalo, za sada, iskljuciti iz evropskog projekta integracije. Kao sto je to hrvatski predsednik Stipe Mesic izjavio: "Ovo ubistvo sigurno nije dobro ni za demokratizaciju Srbije niti za nas koji zivimo u njenom susedstvu."\nUbistvo premijera ce sigurno dodatno odloziti eventualno pristupanje Srbije Evropskoj Uniji. Takodje ce pojacati fizicku izolaciju ove zemlje u odnosu na ostatak Evrope nakon prijema susedne Madjarske u EU.\nIzvori iz madjarskih snaga bezbednosti izrazavaju zabrinutost zbog manjka odlucnosti kod srpskih vlasti da suzbiju mreze za krijumcarenje narkotika i ljudi koje Madjarsku koriste kao tranzitnu zemlju na putu ka Zapadu.\nSrpsko-madjarska granica vec postaje novo popriste rata protiv organizovanog kriminala. EU i vlasti u Budimpesti su znatno pojacali obezbedjenje razmestajuci duz granice novo, veoma obuceno osoblje i najmoderniju tehnolosku opremu sto ce omoguciti madjarskim pogranicnim jedinicama da osmatraju nekoliko kilometara u dubinu srpske teritorije.\nPod energicnim pritiskom Zapada, Djindjiceva vlada je pokusala da suzbije snazan uticaj kriminalnih grupa na srpsku ekonomiju i drustvo. Medjutim, cini se da su bliski kontakti i veze podzemlja sa pojedinim srpskim sluzbama bezbednosti podrivale ove napore.\nSrpska vlada je izdala nalog za hapsenje oko 200 clanova Zemunskog klana. Upadljivo je da se nekoliko zlocina za koje se pripadnici ovog mafijaskog klana optuzuju odnose na Milosevicevo doba, ukljucujuci kidnapovanje i nestanak bivseg srpskog predsednika Ivana Stambolica i pokusaj ubistva Vuka Draskovica, lidera Srpskog pokreta obnove.\nMada na Balkanu i bivsim jugoslovenskim drzavama sada vlada demokratija, njihove slabe institucije, oronuo pravosudni sistem i njihovo usporeno napredovanje ka uspostavljanju civilnog drustva su znacajno doprineli sirenju kriminalnih mreza. Obracajuci se ucesnicima londonske konferencije o organizovanom kriminalu u jugoistocnoj Evropi, proslog novembra, Havijer Solana, predstavnik EU za inostranu i bezbednosnu politiku, je rekao da je organizovani kriminal uspostavio "istinski krvolocni sistem grabezi i pljacke" na Balkanu.\n"Zapadni Balkan ce ostati kapija kroz koju prolaze pripadnici organizovanog kriminala ka zapadnoj Evropi sve dok kriminalne mreze ne budu zaustavljene u zemljama iz kojih poticu," rekao je Solana.\nSolana je primetio da organizovane zlocinacke grupe iz bivse Jugoslavije, prema podacima Interpola, sada kontrolisu oko 70 odsto distribucije heroina u nekoliko evropskih zemalja kao i da imaju mreze odgovorne za krijumcarenje oko 700.000 zena u trgovini belim robljem - od kojih citavih 200.000 se krijumcari preko Balkana.\nOrganizovani kriminal nije, naravno, iskljucivo srpski problem. Kriminalne bande su aktivne sirom juzne Evrope, a njihove mreze sezu na Zapad i SAD. Medjutim, policija uglavnom uspeva da ih pronadje, zapleni njihovu imovinu.\nTo nije slucaj u Srbiji, pretezno zbog neobicne prirode Milosevicevog rezima izmedju 1991. i 2000. godine, kada su organizovani kriminal i sama drzava koegzistirali u simbiotskoj vezi.\nPojavila se nova politicko-poslovna-kriminalna elita kojoj je dopusteno da se bogati sve dok su predstavnici takve elite bili lojalni. Drzavni carinski organi su organizovali sverc cigareta i nafte, dok su paravojne snage pod vodjstvom ministarstva unutrasnjih poslova pljackali sve i svakoga i sprovodile aktivnosti radi zaobilazenja sankcija nametnutih tadasnjoj Jugoslaviji.\nBudimir Babovic, bivsi sef ogranka Interpola u Jugoslaviji, je izjavio: "Pod Milosevicem su veze izmedju kriminala i politike bile veoma bliske. On je prakticno uspostavio svoj rezim na tim vezama. Poznati kriminalci kao sto je Arkan su postajali poslanici u parlamentu, ali to nije bio najveci problem".\n"Kako su svi slojevi drustva postajali kriminalizovani, javni moral i etika su u potpunosti razoreni. Imali smo, naizgled, slobodu da kritikujemo vladu, ali kada nemate principe javnog morala kojima bi se korigovala pocinjena zlodela, ta sloboda nicemu ne vredi."\nAdam LeBor je autor knjige "Milosevic: biografija", koju je objavila britanska izdavacka kuca "Bloomsbury".


Sekulić o restituciji i vraćanju jevrejske imovine: Srbija uradila što niko nije | N1 Srbija\n05.01.2019. |12.35 |\nStrahinja Sekulić, direktor Agencije za restituciju, kaže da se bliži kraj roka podnošenju zahteva, a da će sam proces odluke, prema njihovoj proceni, trajati ne duže od godinu, godinu i po dana. "Najveći deo posla smo završili u samom roku podnošenja zahteva. Naravno, govorim o osnovanim zahtevima, neosnovane odbijamo", navodi.\nRok je bio tri godine samo za ovaj zakon, navodi Sekulić, dodajući da takav rok ne postoji nigde u Evropi gde je rađena restitucija. Plus rok po zahtevima za vraćanje komunalne jevrejske imovine, plus rok za vraćanje imovine građanima, što se dobije oko 10 godina, kaže. Država Srbija je dala najširi rok i svi koji su hteli, mogli su da podnesu zahtev i bili su informisani na koji način se podnosi zahtev, dodao je Sekulić.\nZahtevi posle roka će biti odbijeni kao neblagovremeni, kaže gost N1. On navodi da se ide ka okončanju postupka, da će imovinu koju mogu vratiti u naturi, a da je drugi deo procesa - finansijska podrška jevrejskoj zajednici. "To nije obeštećenje, nikako, jer Srbija nije vršila genocid da bi nekog obeštećivala, već je to podrška jevrejskoj zajednici u iznosu od milion evra godišnje, u narednih 20 godina. Sve dosadašnje obaveze je država Srbija ispunila. Šta se dešava u obavezama jevrejske zajednice u korišćenju tih sredstava, mi to ne znamo, nemamo informacije. Zasad mi ne vidimo efekte tih sredstava koje Srbija daje u sekundu, isplaćuje ih bukvalno u minut", naglašava direktor Agencije za restituciju.\nDr Haris Dajč, iz Odbora za nadzor Zakona o otklanjanju posledica oduzimanja imovine žrtvama Holokausta koje nemaju živih zakonskih naslednika, kaže da je ovaj zakon bio prvi i jedini tako sveobuhvatan u Evropi. "Došli smo do jedne vrlo velikodušne situacije gde praktično jevrejske zajednice, kao pravna lica, nasleđuju imovinu koja de fakto nije bila njihova, koja je pripadala ljudima koji su nestali kao posledica Holokausta", naveo je Dajč. On kaže da nikad ne može sa sigurnošću da se tvrdi da su porodice nestale, jer može da se pojavi i neki naslednik, i zato je bitno da jevrejske zajednice informišu javnost i državu o rezultatima zakona.\nSmatra da se rezultati, koji se odnose i na korišćenje tih gotovo milion evra godišnje, ne vide dovoljno. "Moraju biti vidljivi i za našu javnost - konkretno kad su u pitanju istraživanja koja se odnose na Holokaust, za memorijalizaciju, za život te zajednice, ali takođe ono sa čim se zajednica susreće kao s priličnim izazovom, to je tih 20 posto za one koji su preživeli Holokaust u Srbiji, a koji žive u Srbiji ili van Srbije, i to daje jedan međunarodni kontekst celom ovom zakonu", naveo je Dajč.\nZakonom je predviđeno da, ukoliko se kasnije pojavi neko od naslednika, da je zajednica dužna da tu imovinu preda nasledniku, objašnjava Sekulić.\nOn ističe da je zakon i nazvan tako da se ukaže da Srbija kao država ne želi da imovina do koje se došlo posle tako masovnog zločina ostane u državnoj svojini, već da se preda jevrejskoj zajednici. Sekulić dodaje da je postojala i želja da se time podigne svest našeg naroda o opasnostima antisemitizma, ekstremnog nacionalizma i u poslednje vreme neonacizma koji raste.\nDajč, govoreći o rehabilitaciji kvislinga iz vremena Drugog svetskog rata, kaže da je to jedan širok problem koji može da se prati još od početka devedesetih, koji traje u nekoliko etapa i koji je bio najjači u vreme vlade Vojislava Koštunice. Odbijanja Agencije (za restituciju) su, kako navodi Dajč, indirektno pomogla završavanju procesa restitucije. "To imamo u slučaju Milana Nedića... To je sad stalo, što je veoma važno. Ali, ono što je tužno je jedno opšte ćutanje, to da smo upali u zamku rehabilitacije kroz izjednačavanje učesnika u Drugom svetskom ratu, i tu je i sama jevrejska zajednica vrlo često bila veoma tiha. S tim u vezi, aktivnost koja je postojala od strane Jevrejske opštine Beograd, koju sam pokrenuo pre dve i po godine, uz koordinisanu pomoć intelektualaca, istoričara i uz odbijanje Agencije za vraćanje imovine Nedićevim naslednicima, dovela je do onoga što smatramo jednom veoma važnom promenom", navodi Dajč.\nJevrejske zajednice su devastirane svuda i zato su ćute, dodaje. Dajč navodi da je u prethodnoj epohi postojala navika ćutanja te zajednice, dok je nacionalizam jačao. Slučaj Srbije je vrlo važan, jer je ona jedan od najboljih primera i samim tim je veoma bitno da ovaj proces ima što bolje posledice kako bi se koristio u istočnoevropskom i centralnoevropskom kontekstu, gde imate te zajednice koje su dobrim delom uplašene, istakao je gost Novog dana.\n"Neće se vraćati imovina pripadnika okupacionih snaga"\nSekulić dodaje da je zakon jasan, da se u njemu kaže da se ne vraća imovina pripadnicima okupacionih snaga i njihovim naslednicima. Bilo je, kaže, žalbi i tužbi, i dodaje da sud može da donese presudu koja je za Agenciju upravni akt. "Agencija to neće uraditi nikad, sramno je samo rehabilitovanje okupatora... Mi u tome učestvovati nećemo".\nSrbija tu gde je, na Balkanu, i sa statusom gde je, uradila je ovim zakonom nešto što niko u Evropi nije uradio, i kad je donet, u skupštini nije postojao nijedan glas protiv, čak i uzdržanih, ističe Sekulić. Želeo bih da stigne priznanje za Srbiju, kao države koja je nešto tim povodom uradila, dodao je.\nSekulić kaže da svim ovim žele da osvetle i razne druge stvari, pa je na primer naveo da na Ledinama postoji jevrejsko groblje u kom su sahranjeni žene, deca i invalidi, a da za to 99 odsto Beograđana ne zna.\nSekulić navodi i da je na jevrejskom groblju u Zemunu sahranjeno 6.000 Srba sa Kozare, koji su posle nemačke ofanzive tu dovezeni i sahranjeni u masovnoj grobnici. Kad govorimo o revizionizmu i rehabilitaciji, ta kultura sećanja ne odnosi se samo na jevrejsku zajednicu, dodaje gost N1. "Želimo da, zaista, otpočne proces sećanja na sve žrtve Drugog svetskog rata da bi se sačuvali od pošasti neonacizma i šovinizma", rekao je Sekulić.\nRevizionizmom istorije se brišu monstruozni zločini, kao što je ubijanje invalida, zaključili su gosti Novog dana.\nrestitucija Jevreji Holokaust Drugi svetski rat Agencija za restituciju Strahinja Sekulić Jevrejska opština Nemačka Haris Dajč\nLišanin: Sile se retko izvinjavaju, Pariz priznao grešku 12.11.2018.\nOteto-prokleto! Ko zeli da uziva u dobrima stradalih treba ozbiljno da se zamisli...\nkakvi kratki rokovi?!!! Drugi su odavno završili i isplatili, ovde novac nećemo videti nikada.\nSrbija ne poštuje poslednju volju\nSrbija je jedina civilizacija na svetu u kojoj se ne poštuje testament i poslednja volja - temeljno i najstarije pravo čoveka. Podnosioci zahteva su predmet najgnusnijeg iživljavanja vlasti, koja bi da po drugi put otme već oduzeto. Strazbur jr zgranut...


Han sa Vučićem u Beogradu\nSastanak iza zatvorenih vrata: Johanes Han i Aleksandar Vučić\nEvropski komesar za susedsku politiku i pregovore o proširenju Johanes Han u petak se susreo sa predsednikom Srbije Aleksandrom Vučićem. Dvojica zvaničnika razgovarali su iza zatvorenih vrata, a nakon sastanka je saopšteno da je konstatovan napredak u implementaciji akcionih planova za poglavlja 23 i 24 (pravosuđe i ljudska prava).\n"Smatramo da bi broj otvorenih poglavlja trebalo više da odgovara našim naporima i rezultatima koje smo postigli u pregovaračkom procesu. Iako trenutno fokus stavljamo na ekonomska poglavlja, nastojimo da podjednaku pažnju posvetimo reformski najzahtevnijim poglavljima 23 i 24", naglasio je Vučić, kako je saopšteno iz njegovog kabineta.\nNavedi se i da je izražena nada da će susret Vučića sa visokom predstavnicom za spoljnu politiku i bezbednost Federikom Mogerini i prištinskom stranom u Briselu dati odgovarajuće rezultate u pregovorima sa Prištinom.\nTakođe se kaže da je Han čestitao Vučiću na inicijativi za unutrašnji dijalog o Kosovu u Srbiji.\nU popodnevnim satima Han će se sastati i sa premijerkom Srbije Anom Brnabić.\nUz to održaće i predavanje "EU - Srbija: Strateško partnerstvo za budućnost" kojem će prisustvovati predstavnici Nacionalnog konventa o EU kao i ambasadori država članica EU.\nFabrici je na pres-konferenciji posle susreta izjavio da je u pitanju serija sastanaka o važnim temama pristupnog procesa. Ocenjuje da je sastanak bio transparentan.


Austrija - Sputnjik Srbija\nRuska ambasada u Austriji: Uslediće recipročan odgovor Moskve na proterivanje ruskog diplomate\nNeće se dugo čekati na recipročan odgovor Moskve na proterivanje ruskog diplomate iz Austrije, saopštila je ambasada Rusije u Austriji.\nAustrija pooštrava mere za ulazak u tu zemlju iz Srbije i drugih država Zapadnog Balkana. Sve osobe koje su bile u državama Zapadnog Balkana, u Austriju će moći da uđu samo uz negativan PCR test na virus korona, najavljeno je iz austrijske vlade.\nAustrija: Pala narko-mafija sa Balkana\nSavezna kriminalistička služba Austrije zadala je težak udarac međunarodnoj narko-mafiji, koju su činili osobe sa Balkana.\nNovi potres u Austriji: Prihvaćene ostavke, dolazi ekspertska Vlada\nPredsednik Austrije Aleksander van der Belen, na zahtev kancelara Sebastijana Kurca, otpustio je ministra unutrašnjih poslova Herberta Kikla i prihvatio ostavke ostalih ministara iz redova Slobodarske partije Austrije (FPO), a Kurc je najavio da će Austrija dobiti prelaznu ekspertsku Vladu.\nMuškarac koji je u subotu uhapšen u Blajburgu zbog nacističkog pozdrava dobiće zabranu boravka u Austriji, najavljeno je iz policije.\nAustrijski kancelar i lider Narodne partije Austrije (OVP) Sebastijan Kurc odbija da nastavi saradnju u vladi s vicekancelarom i liderom Slobodarske partije (FPO) Hajnc Kristijanom Štraheom, nagoveštava se iz krugova obeju stranaka.\nPonovo oskrnavljen spomenik ruskim vojnicima u Beču (foto)\nUoči današnjeg Dana pobede u Beču su nepoznata lica oskrnavila spomenik poginulim ruskim borcima tako što je na postolje spomenika posuta crvena farba.\nZahtev austrijskog kancelara Sebastijana Kurca za rasformiranje ekstremno desničarske grupacije „Identitarista“ očigledno nije podržan od strane koalicionog partnera Slobodarske stranke (FPO) vicekancelara Hajnc Kristijana Štrahea, partije koja je u prošlosti imala brojne kontakte sa ovim pokretom.


Donatorska konferencija o Siriji — crtanje vojnih karata? (audio) - Sputnjik Srbija\n08:45 02 Jul 2020\n12:23 07.02.2016 (osveženo 10:22 08.02.2016) Preuzmite kraći link\nHumanitarni koridor bi mogao da bude izgovor za neku vrstu vojne intervencije u Siriji koju bi podržao Zapad, kaže za Sputnjik stručni saradnik Instituta za međunarodnu politiku i privredu Slobodan Janković koji u Emisiji „Sputnjik intervju“ govori i o situaciji u Jemenu i Libiji za koju kaže da više ne postoji.\nMeđutim, postavlja se pitanje kako dostaviti pomoć pod ratnim dejstvima? Slobodan Janković iz Instituta za međunarodnu politiku i privredu smatra da upravo to pitanje otvara pravi cilj Londonske konferencije, čije se održavanje poklopilo sa prekidom pregovora u Ženevi.\n„Naučili smo da mnoge stvari koje deluju jako lepo mogu da se zloupotrebe. I ovde bi moglo da bude zloupotrebe, da se kaže da sakupljeni novac ne može da se iskoristi na adekvatan način, jer nema bezbednosti za dostavljače. Da je potrebno osigurati neku vrstu humanitarnog koridora, teritorije na kojoj bi bili bezbedni i to bi mogao da bude izgovor za neku vrstu intervencije koju bi podržao Zapad“, kaže Janković.\nDonatorska konferencija — cinizam prema Siriji\nOn dodaje da je sa druge strane Evropska unija morala konačno da sedne za sto i bavi se pitanjem migranata, jer je na velikom ekonomskom i socijalnom udaru. Preko 90 odsto izbeglica u EU dolazi preko Turske koja kontroliše njihov priliv u Evropu, 3 milijarde evra koje je EU obećala Turskoj još u septembru za zbrinjavanje izbeglica iz Sirije na njenoj teritoriji, Turska još nije videla, tako da je i njoj u interesu konačan razgovor o pomoći, kaže Janković, ali dodaje da je prvi prioritet Turske da njena vojska uđe u Siriju.\nOn ne veruje da bi nastavak pregovora u Ženevi, koji su prekinuti na dan održavanja Donatorske konferencije za Siriju, mogao da donese mir toj zemlji, s obzirom da na njima nije prihvaćeno učešće kurdskih snaga, jer se samim tim ne pregovara sa nekim ko deluje na terenu, ko se bori protiv terorista.\n„Turska se već dugo nudi da uđe, od 2012. godine, prvo zato što želi da spreči stvaranje kurdske države na teritoriji Sirije, sa druge strane, očigledno je da Turska sarađuje sa DAEŠ–om, sa kojim sve teže trguje zbog intervencije Rusije, pa to čini preko Iraka. Ulaskom na teritoriju Sirije oni bi pomogli DAEŠ–u, bili bi u direktnom kontaktu“, ocenjuje Janković.\nSa tim odličnim poznavaocem prilika na Bliskom Istoku razgovarali smo i o složenoj situaciji u Libiji, ali i o Jemenu u kome rat besni već godinu dana.\nTamo su tri frakcije u sukobu, Huti, paravojna milicija, koju čine šiiti sa severa i pristalice bivšeg predsednika Saleha, druga grupacija su snage odane novom predsedniku Hadiju, koji ima podršku Saudijske Arabije, čije su jedinice prošle godine ušle u Jemen.\n„Iako njihove trupe koriste američko naoružanje, Huti im uspešno pariraju, čak su u nekoliko navrata uništili neke pogranične postaje Saudijske Arabije na njenom delu teritorije. Treća snaga tzv. Al Kaida Jemena, lokalne policije islamista, takođe kontrolišu deo zemlje na jugu. Oni ratuju i protiv jednih i drugih. To je građanski rat koji nije građanski jer u njemu pored Saudijske Arabije posredno učestvuju SAD, ali i Velika Britanija“, objašnjava Janković.\nU emisiji "Spunjik intervju" upitan o trenutnoj situaciji u Libiji, on je rekao da ta zemlja više ne postoji…\nSirija: Uništeno nekoliko ruta za snabdevanje terorista na granici sa Turskom\nOpozicija iz Rijada razlog za prekid pregovora o Siriji\nTurska: Informacije o srpskom snajperisti spekulacija\nSAD smišljeno ujedinile opoziciju u Siriji s teroristima DAEŠ-a\ndonatorska konferencija, Intervju, Sputnjik, rat, Sirija


Utorak, 3. novembar 2009.\nDvadeset druga sednica Odbora za evropske integracije\nOdbor za evropske integracije je, na sednici održanoj 3. novembra, razmatrao u načelu osam predloga zakona iz dnevnog reda Druge sednice Drugog redovnog zasedanja Narodne skupštine Republike Srbije.\nDvadeset prva sednica Odbora za evropske integracije\nNa sednici održanoj 2. novembra članovi Odbora za evropske integracije razmotrili su Informaciju o Izveštaju Evropske komisije o napretku Srbije za 2009. godinu i Izveštaj o sprovođenju Nacionalnog programa integracije Republike Srbije u Evropsku uniju (NPI) za period jul- septembar 2009. godine, koje je obrazložio potpredsednik Vlade za evropske integracije Božidar Đelić.\nDvadeseta sednica Odbora za evropske integracije\nNa sednici održanoj 15. oktobra, članovima Odbora za evropske integracije predstavljen je Izveštaj Evropske komisije o napretku Srbije u ispunjavanju uslova za pridruživanje Evropskoj uniji za 2009. godinu.\nDvanaesta sednica Odbora za evropske integracije\nNa sednici održanoj 5. oktobra, Odbor za evropske integracije razmatrao je u načelu tri predloga zakona iz oblasti odbrane, koji su uvršteni u dnevni red Prve sednice Drugog redovnog zasedanja Narodne skupštine u 2009. godini.\nOsamnaesta sednica Odbora za evropske integracije\nNa sednici Odbora za evropske integracije, koja je održana 22. jula, razmatran je Izveštaj Vlade o sprovođenju Nacionalnog programa integracije Republike Srbije u Evropsku uniju za period april-jun 2009. godine.\nSedamnaesta sednica Odbora za evropske integracije\nNa sednici održanoj 15. jula, Odbor za evropske integracije razmatrao je u načelu šest predloga zakona iz dnevnog reda Jedanaestog vanrednog zasedanja Narodne skupštine Republike Srbije.\nŠesnaesta sednica Odbora za evropske integracije\nNa sednici održanoj 3. juna, Odbor za evropske integracije razmotrio je u načelu šest predloga zakona iz različitih oblasti koji se nalaze u skupštinskoj proceduri, a čije usvajanje je uslov za priključenje Srbije Evropskoj uniji.\nPetnaesta sednica Odbora za evropske integracije\nNa sednici Odbora za evropske integracije, koja je održana 21. maja, razmatran je Izveštaj Vlade o sprovođenju Nacionalnog programa integracije Republike Srbije u Evropsku uniju za period januar-mart 2009. godine.\nČetrnaesta sednica Odbora za evropske integracije\nNa sednici održanoj 13. maja, članovi Odbora za evropske integracije razmatrali su u načelu predloge zakona o opštoj bezbednosti proizvoda, o elektronskoj trgovini, zakone o vinu i o zvaničnoj statistici.\nNa sednici Odbora za evropske integracije, koja je održana 20. marta, obaveljena je načelna rasprava o paketu zakona iz oblasti zaštite životne sredine i zaštite hrane, koji će se naći na dnevnom redu naredne sednice Narodne skupštine.


BiH i Makedonija neće dozvoliti povezivanje sa dogovorima Srbije i Kosova – Visokoin.com\nBiH i Makedonija neće dozvoliti povezivanje sa dogovorima Srbije i Kosova\nPoslanik i član Kluba SDP u Predstavničkom domu Parlamentarne skupštine BiH Saša Magazinović sastao se danas u Sarajevu sa zamjenikom ministra za zaštitu životne sredine i prostornog planiranja u Vladi Republike Makedonije Janijem Makradulijem.\nRazgovarajući o aktuelnim dešavanjima u regiji, Magazinović i Makraduli su se saglasili da se eventualni dogovor o granici između Srbije i Kosova ni na koji način ne može i ne smije dovoditi u vezu niti sa jednom drugom državom regije, posebno ne sa Bosnom i Hercegovinom i Makedonijom.\nMagazinović je istaknuo da je Bosna i Hercegovina međunarodno priznata država, članica UN-a sa nepovredivim granicama i teritorijalnim integritetom te je svako povezivanje i povlačenje paralela u ovom slučaju zlonamjerno i predstavlja opasnu najavu teritorijalnih aspiracija što će svim sredstvima biti spriječeno.\nSagovornici su se složili da je našoj regiji potreban period stabilnosti i dobrih odnosa kako bi se ekonomske prilike popravile, te zaustavio odlazak stanovništva. Bez političke stabilnosti, rečeno je danas, nema stranih, ali ni domaćih investicija, te se bez ispunjavanja ovog preduvjeta ne može govoriti o rastu i razvoju.\nMakraduli je upoznao Magazinovića sa političkom situacijom u Makedoniji koju obilježava početak kampanje za referendum za evropsku Makedoniju. Tom prilikom je istaknuo pozitivna očekivanja u pogledu referenduma, te ostvarenje dugogodišnjeg sna građana Makedonije u pogledu članstva u EU i NATO.\nTakođer je razgovarano o aktivnostima ministarstva čiji je čelnik, posebno naglasivši aktivnosti koje se poduzimaju s ciljem ublažavanja posljedica klimatskih promjena.\nMagazinović je informirao sagovornika o radu novoformiranog Zelenog kluba koji je osnovala grupa poslanika sa svih nivoa vlasti u Bosni i Hercegovini. Zeleni klub će, dodao je Magazinović, i u budućnosti raditi na jačanju javnog dijaloga u oblasti energetike, pitanjima iz oblasti obnovljivih izbora energije, klimatskih promjena, energetske efikasnosti i zaštite životne sredine. On je istaknuo da je ovaj klub, koga čine poslanici različitih stranaka, i pozicije i opozicije, dobar primjer saradnje na konkretnim pitanjima koja su u općem interesu društva, te izrazio nadu da će i u narednom periodu djelovati jednako uspješno.


SSP: Potrebna realna analiza svega što se dešavalo u 15 meseci epidemije korona virusa - Politika - Dnevni list Danas\nPočetna » Politika » SSP: Potrebna realna analiza svega što se dešavalo u 15 meseci epidemije korona virusa\nStranka slobode i pravde (SSP) pozvala je danas vlasti da objave tačan broj preminulih od kovida 19, broj zdravstvenih radnika koji su umrli od te bolesti, kao i analizu uzroka smrti ostalih građana koji su preminuli u vreme epidemije.\nU saopštenju SSP je ocenila da „režim priprema još jedno proglašenje i proslavu pobede nad kovid-19“, nakon što je ta pobeda prvi put proglašena „pred lažne izbore“, kada usledio veliki porast broja zaraženih, povećanje smrtnosti i prenapregnuti zdravstveni sistem, a više od 120 zdravstvenih radnika umrlo boreći se sa virusom.\nSSP navodi se da je potrebna realna analiza svega što se dešavalo u proteklih 15 meseci, umesto slavlja, „proglašavanja političkih neistomišljenika za saveznike virusa“ i neistina kojim režim pokušava da sakrije odgovornost za nedostatak zaštitne opreme na početku epidemije, kašnjenje u nabavci testova, testiranje bez jasnog plana i nebrigu za pacijente za hroničnim oboljenjima“.\nZdravstveni radnici traže i „detaljnu proveru svih nabavki i cena respiratora, testova i zaštitne opreme od nezavisne komisije sastavljene od stručnjaka iz oblasti finansija i zdravstva“, kao i zapošljavanje na neodredjeno vreme svih mladih lekara, medicinskih sestara i tehničara koji nemaju stalni radni odnos.\n2 reagovanja na “SSP: Potrebna realna analiza svega što se dešavalo u 15 meseci epidemije korona virusa”\n20. juna 2021. u 11.15\nKad evropa nije imala vakcine mi smo delili državama u okruženju. Kraj analize.\n20. juna 2021. u 15.52\nLekarima treba dozvoliti da rade dokle god mogu, jer kovid nam je pokazao kako stoje stvari i koliko zdravstveni radnici vrede.


Obamina administracija obnavlja vojne tribunale u Gvantanamu\nPredsednik Barak Obama je saopštio da će Sjedinjene Države da obnove rad vojnih triibunala za osumnjičene teroriste u pritvorskom centru u Zalivu Gvantanamo na Kubi – ali sa novom zakonskom zaštitom koju Bušova administracija nije predviđala.\nU današnjem saopštenju, predsednik Obama ukazuje da vojni tribunali u Sjedinjenim Državama imaju dugu tradiciju i da su prikladni za suđenje neprijateljima koji su prekršili ratne zakone, pod uslovom da se na odgovarajući način organizuju i vode. Predsednik je saopštio da će sekretar za odbranu Robert Gejts da izvesti Kongres o nekim izmenama pravila rada tih komisija. Obama je naglasio da izjave pritvorenika pribavljene grubim, neljudskim i ponižavajućim metodama, neće biti prihvatane kao dokazni materijal. Takođe, on je naveo da će korišćenje informacija iz treće ruke biti ograničeno i da će optuženi imati veću slobodu u izboru pravnih savetnika i veću zaštitu ako odbiju da svedoče. Očekuje se da će predsednik Obama, koji je kritikovao sistem iz Bušove ere kao neuspešan, zatražiti da se slučajevi koji su dospeli na red odlože za 120 dana, dok se ne ne prilagodi pravosudni postupak.\nSistem vojnih tribunala za pritvorenike je uvela administracija predsednika Buša posle septembarskih napada 2001. Obama je do sada kritikovao Bušovo korišćenje takvih suđenja i suspendovao ih je ubrzo pošto je postao predsednik. Kao novi predsednik, on je promenio brojne elemente politike nacionalne bezbednosti iz Bušove ere, tvrdeći da pojedine odluke prošle administracije nisu bile u skladu sa američkim idealima:\n„Nećemo da produžujemo lažni izbor između bezbednosti i naših ideala,“ naglasio je predsednik.\nObamina odluka će privući pažnju organizacija za praćenje ljudskih prava i nekih iz njegove baze. To je u svakom slučaju složeno pitanje, jer bi bez vojnih komisija osumnjičenim teroristima i pritvorenicima možda moralo da se sudi na američkim sudovima. Republikanci tvrde da bi to dovelo zemlju u opasnost i kažu da je Zaliv Gvantanamo najbolje mesto za njihov pritvor.


Niška televizija » Žandarm osumnjičen za ubistvo\nObjavljeno 28.11.2013. 12:16\nIntenzivnim operativnim radom policijski službenici Policijske uprave u Nišu identifikovali su i uhapsili Aleksandra R.(1989) iz Niša policijskog službenika Odreda žandarmerije u Nišu, zbog osnova sumnje da je izvršio krivično delo ubistvo.\nSumnja se da je Aleksandar R., juče 27. novembra, oko pola šest ujutro u Donjoj Vrežini u Ulici 8. kongresa, sa više hitaca iz vatrenog oružja ubio Vlastimira N. (1989) iz Niša. Policija je Aleksandra R. pronašla i uhapsila na graničnom prelazu „Mehov krš“, prema Crnoj Gori, prilikom pokušaja da napusti zemlju.\nNiška policija je uhapsila i Ljiljanu S. (1973), Nikolu S. (1990) i Uroša B. (1990) iz Niša zbog osnova sumnje da su izvršili krivično delo neprijavljivanje krivičnog dela i izvršioca.\nU toku dana svi osumnjičeni će uz krivičnu prijavu biti privedeni nadležnom tužilaštvu u Nišu.\nDušan Milisavljević: DS neće glasati za predlog budžeta za 2014. godinu (VIDEO)


Kursevi jezika za odrasle | Pančevo, Srbija - Škola stranih jezika - NES\nOdraslim polaznicima nudimo veliki broj kurseva stranih jezika različitih nivoa. U toku samog kursa prati se napredovanje svakog polaznika ponaosob i nastava se prilagođava potrebama i interesovanjima polaznika i cele grupe.\nZa odrasle polaznike organizujemo kurseve stranog jezika od početnog (CEF nivo A1) do visokog nivoa (CEF nivo C2). Veliki broj grupa istog nivoa znanja nam omogućava da polaznicima omogućimo adekvatan termin koji je u skladu sa njihovim dnevnim i poslovnim obavezama.\nSvi zainteresovani mogu da provere svoje znanje stranog jezika tako što će uraditi besplatan online dijagnostički test. Po izradi testa odmah ćete dobiti rezultat o svom nivou znanja, što Vam može pomoći u daljem planiranju učenja stranog jezika. Pored online dijagnostičkog testa, polaznici prolaze na prvom času i detaljan test koji tačno određuje njihove potrebe i u kom pravcu treba da se nastavi dalje usavršavanje.\nSvaka zainteresovana firma može nam se obratiti putem telefona ili e-maila radi dostavljanja ponude. Ponuda za određenju firmu kreira se prema potrebama i profilu firme. Da bi se firmi dala adekvatna ponuda školi su potrebne informacije o firmi, radnom vremenu zaposlenih, broju polaznika i nivou znanja. Testiranje polaznika je besplatno i vrši se online, što odgovara zaposlenima koji imaju mnoštvo radnih obaveza.\nFirmama nudimo organizovanje kursa stranog jezika za grupe ili pojedince, u našim ili prostorijama firme. Ukoliko je firma zainteresovana da veći broj njenih zaposlenih usavršava svoje znanje stranog jezika, nakon detaljne analize znanja, polaznici istog nivoa znanja će biti u grupi zatvorenog tipa. Ako je to manji broj, polaznike raspoređujemo u postojeće grupe u našoj školi. Ovaj model omogućava da polaznici biraju i mesto i vreme u skaldu sa svojim obavezama, a nisu ograničeni isključivo kursevima koji se održavaju u firmi.\nUkoliko se nastava, po potpisivanju ugovora sa firmom, održava u prostorijama firme, potrebno je obezbediti adekvatnu prostoriju za održavanje nastave. Prostorija u kojoj se može montirati bela tabla, u kojoj će se ne ometano održavati nastava bez prekidanja od strane trećih lica ili telefona. Takođe mora biti redovno održavana, adekvatno osvetljena, sa odgovorajućim stolovima i stolicama, mogućnošću provetravanja.


Veselji: Potreban je konačni sporazum sa Srbijom koji donosi recipročno priznanje - Kosovo Online\nVeselji: Potreban je konačni sporazum sa Srbijom koji donosi recipročno priznanje\n14. Oktobar 2020. • 14:06\nPredsednik Demokratske partije Kosova Kadri Veselji izjavio je danas, nakon razgovora sa specijalnim predstavnikom EU Miroslavom Lajčakaom, da DPK podržava proces dijaloga i da je ta partija jedina koja je predložila platformu za dijalog, preneo je portal Indeks onlajn.\nOn je istakao da DPK smatra da je finalni sporazum sa Srbijom od strateškog interesa za Kosovo zbog članstva u EU i UN.\n"Ohrabruje stav specijalnog predstavnika Miroslava Lajčaka, koji u ime Evropske unije ima jasnu agendu da zaključi dijalog između Kosova i Srbije konačnim sporazumom. Demokratska partija Kosova nastaviće da daje svoj doprinos kao opozicija, gde je osnova podrške volja građana i Ustav", rekao je Veselji, saopšteno je iz DPK.\nVeseli je takođe ukazao na potrebu direktnije koordinacije sa SAD.\n"Demokratska partija Kosova podržava samo sveobuhvatan i konačan sporazum koji je u skladu sa njegovom već poznatom platformom, koja garantuje međusobno priznavanje, državni suverenitet, teritorijalni integritet, unitarni karakter države i članstvo Kosova u UN", zaključio je Veselji.\nKadri Veselji Miroslav Lajčak dijalog


biblioteka - Stranica 7 od 7\nPočetna/Oznaka: biblioteka (page 7)\nDani ruskog filma i strani jezici\n4. septembra 2016.\tKATEDRA, UMETNOST 0\nManifestacija „Dani ruskog filma“ na kojoj će biti prikazana filmska ostvarenja savremene ruske kinematografije biće održana od 6. do 8. septembra sa početkom u 17 sati u Galeriji Narodne biblioteke “Desanka Maksimović” u Vlasotincu.\nRuska humanitarna misija poklonila knjige biblioteci\n2. septembra 2016.\tKATEDRA 0\nOrganizacija podrške humanitarnih programa ” Ruska humanitarna misija” sa rukovodiocem Regionalnog predstavništva Ruske humanitarne misije na Balkanu Branimirom Nešićem poklonila je knjige Biblioteci u Medveđi.\nFrancuska umetnica Kašink poklonila Nišu jedno svoje delo\n16. avgusta 2016.\tKATEDRA, UMETNOST 0\nInteresantni mural živopisnih boja koji od pre nekoliko dana krasi dvorište Narodne biblioteke „Stevan Sremac“ u Nišu dar je neobične francuske umetnice Kašink, koja je, obilazeći svet u svojoj umetničkoj misiji, posetila i Niš.\n“Leto u biblioteci” za školarce\n6. jula 2016.\tKATEDRA 0\nOpštinska biblioteka “Petar Petrović Njegoš” organizuje “Leto u biblioteci”, program koji je zamišljen kao niz aktivnosti radioničarskog tipa.\nVlasotinački bibliotekari vredni i po najvećim vrućinama\n2. jula 2016.\tKATEDRA, TRADICIJA 0\nSezonu godišnjih odmora u Narodnoj biblioteci „Desanka Maksimović“ iskoristiće da obave jedan od najobimnijih poslova u bibliotekačkoj delatnosti jer će do 21. jula obaviti reviziju knjižnog fonda.\nPromocija proznog prvenca Jelene Milenković Mladenović\n12. maja 2016.\tMANIFESTACIJE 0\nU vlasotinačkoj biblioteci “Desanka Maksimović” 20.maja od 18 časova biće predstavljen roman Jelene Milenković Mladenović ” Ne veruj rečima”.


PORTAL KRUG - Poslodavac za primer\nPrevious Article Prave ideje vode do uspešnih biznisa (VIDEO)\nNext Article Veče mode, stila i glamura\nPreduzeće „Novi Autoprevoz“ iz Vrnjačke Banje od većine drugih poslodavaca izdvaja se po tome što od kalendarskog početka ove godine, svakom svom radniku za rođenje prvog i drugog deteta isplaćuje jednokratnu bespovratnu pomoć od 100.000 dinara, a za rođenje trećeg deteta – pomoć je duplo veća – 200.000 dinara. Po ovom osnovu, u 2018. godini do sada su u ovom preduzeću isplatili 200.000 dinara\nOvo preduzeće, posle loše privatizacije ponovo je na nogama, a početkom 2018. godine postalo je i ponosni nosilac licence broj jedan za pružanje usluga na stanici, koja je sada jedna od najlepših i najuređenijih u ovom delu Srbije. Ovu licencu izdaje Ministarstvo građevinarstva, saobraćaja i infrastrukture, a kraljevačka glavna autobuska stanica nije uspela da je obezbedi.\nNekadašnji „Autoprevoz“ prošao je trnovit put, jer je posle loše privatizacije preduzeće bilo ugašeno, a onda pre skoro četiri godine registrovano pod nazivom „Novi Autoprevoz“. Od tada je, zahvaljujući aktivnostima lokalne vlasti i podršci države – za njih sve krenulo uzlaznom putanjom. Kroz autobusku stanicu u Vrnjačkoj Banji dnevno prođe oko 900 putnika na oko 200 polazaka. U dane praznika broj putnika na dnevnom nivou uveća se i na 2.000. Objekat autobuske stanice ima oko 3.000 kvadrata komfornog poslovnog prostora, redovno održavanje perona, 14 kamera za video-nadzor, savremeni sistem za obaveštavanje putnika.\nPogledajte kako autobuska stanica u Vrnjačkoj Banji izgleda posle "vraćanja iz mrtvih"\nSvoj poslovni ugled i društvenu odgovornost u „Novom Autoprevozu“ pokazuju i akcijama za stimulisanje nataliteta, uveravajući nas sve koliko su na najlepši način shvatili neophodost da nas, zarad budućnosti ove zenmlje, ima – više.\nportal krug\tVrnjacka Banja\tNovi Autoprevoz\tpomoc za rodjenje deteta


Promena jezika korišćenog u aplikacijama - Windows pomoć\nPromena jezika korišćenog u aplikacijama\nMnoge aplikacije u Windows prodavnici podržavaju više jezika. Način na koji menjate jezik koji se koristi zavisi od aplikacije – neke aplikacije uključuju postavku jezika, neke aplikacije koriste željene opcije jezika za Windows, a neke ugrađene aplikacije zahtevaju da promenite Windows jezik prikaza za računar.\nPre nego što pokušate da promenite jezik u aplikaciji, prvo se uverite da aplikacija podržava jezik koji želite da koristite. Ove informacije se prikazuju u odeljku „Detalji“ stranice opisa aplikacije u Windows prodavnici.\nEvo kako da proverite koje jezike podržava aplikacija:\nPomoću polja za pretragu u gornjem desnom uglu prodavnice pretražite aplikaciju.\nDodirnite ili izaberite aplikaciju na listi rezultata.\nPomerite se nadesno i pogledajte odeljak Detalji da biste videli listu podržanih jezika.\nTraženje postavke jezika u aplikaciji\nNeke aplikacije, kao što su ugrađena aplikacija Sportovi i Vesti, uključuju postavku koja kontroliše jezik koji je korišćen u aplikaciji.\nDa biste videli da li neka aplikacija uključuje postavku jezika:\nNa početnom ekranu dodirnite ili izaberite aplikaciju da biste je otvorili\nProverite da biste videli da li je dostupna opcija jezika. Na primer, u aplikaciji Sportovi ili Vesti dodirnite ili izaberite stavku Opcije, a zatim izaberite jezik koji želite da koristite.\nAko aplikacija uključuje opcije jezika u okviru dugmeta „Postavke“, ali ne vidite podržani jezik koji želite, dovršite korake u sledećem odeljku da biste postavili željene opcije jezika i instalirali ispravke aplikacije, a zatim ponovo proverite postavku jezika.\nPodešavanje željenih opcija jezika i instaliranje ispravki aplikacije\nAko aplikacija nema postavku jezika, pokušajte da promenite listu željenih opcija jezika u operativnom sistemu Windows, a zatim instalirajte ispravke aplikacije iz prodavnice. Lista jezika koju odaberete za Windows određuje koji jezik koriste neke aplikacije. Primarni jezik je prvi jezik na listi i koristi se kad god je to moguće. Ako primarni jezik nije dostupan u aplikaciji ili na računaru, koristi se sledeći jezik na listi.\nDa biste promenili primarni jezik, pratite sledeće korake:\nDodirnite ili izaberite stavku Vreme i jezik, a zatim dodirnite ili izaberite stavku Region i jezik.\nDodirnite ili izaberite jezik koji želite da koristite, a zatim dodirnite ili izaberite stavku Postavi kao primarni. Jezik koji odaberete pojaviće se na vrhu liste Jezici.\nAko ne vidite jezik koji želite da koristite, dodirnite ili izaberite Dodaj jezik, a zatim dodirnite ili izaberite jezik da biste ga dodali na listu željenih postavki jezika.\nPošto podesite željene postavke jezika za Windows, instalirajte sve dostupne ispravke aplikacije iz Windows prodavnice. Neki izdavači aplikacija čuvaju jezičke pakete za aplikacije zasebno od ostatka aplikacija kako bi smanjili količinu memorije koju aplikacija koristi na računaru.\nDa biste instalirali ispravke aplikacije, pratite ove korake:\nDodirnite ili izaberite stavku Ispravke aplikacije, a zatim dodirnite ili izaberite stavku Da li postoje ispravke. Odaberite aplikacije koje želite da instalirate, a zatim dodirnite dugme Instaliraj ili kliknite na njega.\nPromena jezika prikaza u operativnom sistemu Windows\nNeke ugrađene aplikacije, kao što su aplikacije Fotografije i Kamera, koristite Windows jezik za prikaz da biste utvrdili jezik koji se koristi u aplikaciji. Više informacija o preuzimanju i instaliranju jezičkih paketa i promeni Windows jezika za prikaz potražite u članku Dodavanje jezika ili tastature.\nPromena Windows jezika za prikaz promeniće jezik koji vidite u operativnom sistemu Windows.


Počinje konferencija „Pozorište izmedju politike i političnosti“ – Čupava Keleraba\n22. marta 2018. LoCky\nFakultet dramskih umetnosti u Beogradu organizuje od 23. do 25. marta međunarodnu konferenciju “Pozorište između politike i političnosti: novi izazovi”, koja ima za cilj da analizom dinamičnog odnosa politike i pozorišta omogući teorijsko i praktično promišljanje savremenih teatarskih izraza iz različitih uglova i perspektiva. Ova važna tema za savremeni teatarski kontekst ima nameru da doprinese razvoju dijaloga o izazovima savremene pozorišne prakse. Osnovne teme konferencije raspoređene su u nekoliko celina među kojima su: Značenje političnosti pozorišta danas, Novi pozorišni produkcioni oblici I strategije, Javne poltike I savremene teatarske forme, Političnost pozorišta i društveni procesi, Pozorište I zajednica itd.\nSa preko 80 prijavljenih učesnika koji su autori tematski i metodološki raznolikih radova, Konferencija će centralnim i pratećim programom doprineti razumevanju različitih kulturnih i geopolitičkih pitanja. Učesnici konferencije su neki od najprominentnijih svetskih, evropskih, regionalnih i domaćih teatrologa i istraživača u oblasti studija pozorišta i izvođaštva, međutim jedan broj učesnika „dolazi“ i iz pozorišne prakse što stvara mogućnost susreta najaktuelnije pozorišne teorije i prakse. S obzirom da istraživači dolaze i van evropskog kontinenta, ovaj skup će pokušati da prevaziđe manjkavosti eurocentričnih perspektiva, te otvara mogućnost za promišljanje globalnih obrazaca u kojima pozorište deluje.\nMeđu uvodničirama konferencije najavljen je profesor Roehempton Univerziteta i autor knjige “Pozorište i politika” dr Đžo Keleher, koji će održati plenarno predavanje. Konferenciju će otvoriti rektor Univerziteta umetnosti u Beogradu Zoran Erić, a početak skupa obeležiće i govor umetnika, reditelja Kokana Mladenovića. Svečano otvaranje i uvodno predavanje konferencije zakazano je za 23. mart u 16.30h na sceni “Mata Milošević” na Fakultetu dramskih umetnosti, dok će istraživačke sesije 24. i 25. marta biti održane u prostoru Jugoslovenske kinoteke u Uzun Mirkovoj 1. Konferencija je otovorena za publiku. Više informacija o programu konferencije možete naći na http://conf.menadzmentiprodukcijafdu.com/rs/.\nIzvor: FDU Beograd\nFilm, umetnost i pozorišteFDU Beograd, konferencija, političnost, politika, pozorište, vesti


Чланци поређани по датуму: sreda, 27 novembar 2019 - AGROPRESS - Udruženje novinara za poljoprivredu\nsreda, 27 novembar 2019 19:25\nsreda, 27 novembar 2019 19:17\nEvo zašto je važna mehanička analiza zemljišta\nMehanička analiza zemljišta važna je pre nego što se posadi višegodišnji zasad, da bi se odredio sadržaj određenih komponenti, pre svega sadržaj čestica gline. Pri zasnivanju ovih zasada dešavaju se početničke greške, koje često vrlo skupo koštaju korisnika.\nPrema rečima Radmile Pivić iz Instituta za zemljište, mehanička analiza nije skupa investicija. Potrebno je utvrditi da li na određenoj dubini postoji neki nepropusni sloj koji će stopirati razvoj korenovog sistema ili dovesti do gušenja biljke, s obzirom da se podzemna voda zadržava na određenoj dubini i time guši koren.\n- Postoje zahvati koji mogu da doprinesu da dođe do popravljanja tog nepropusnog sloja i do normalnog zasnivanja višegodišnjeg zasada - kaže Pivićeva.\nDodaje da je najbolje ako je površina zemljišta veća i idealno bi bilo otvoriti pedološki profil, videti koji je tip zemljišta u pitanju i na osnovu toga dobiti jednu osnovu i odrediti vodne konstante, koje posle mogu poslužiti za proračun norme navodnjavanja.\n- Kompozitni uzorak obično bi trebalo uzeti sa dve dubine ukoliko su u pitanju višegodišnji zasadi i pored osnovnih parametara plodnosti dobiti bar uvid u mehanički sastav parcele na kojoj se planira zasnivanje zasada - kaže Radmilr Pivić.\nPojašnjava da se uzima uzorak sa dve dubine, 0-30 cm i 30-60 cm:\n- Uzima se ašovom, gde jedan ašov ide otprilike do 30 cm dubine. Prvo se ukloni sloj vegetacije, a onda se uzme uzorak i središnji deo ašova stavlja se, ili u kesu ili po mogućstvu u plastičnu kofu ili u neki priručni sud koji se ponese. Uzme se 15 do 20 takvih "kaiševa", koji se pomešaju. Od toga se uzme uzorak srednje težine, otprilike kilogram i prosledi u laboratoriju.\nDodaje da je vrlo važno raditi analizu zemljišta i u baštama, jer nam ona može pomoći pri odabiru pravog useva.\nsreda, 27 novembar 2019 19:08\nsreda, 27 novembar 2019 18:59\ndec 20, 2017 72826 Hortikultura


Prilika za izlaganje na Sajmu tehnike u Beogradu - vesti - srp\nMinistarstvo prosvete, nauke i tehnološkog razvoja pozvalo je zainteresovane izlagače da se prijave za učešće na ovogodišnjem, 61. po redu, Međunarodnom sajmu tehnike i tehničkih dostignuća.\nPravo učešća pod pokroviteljstvom Ministarstva imaju naučnoistraživačke i inovacione organizacije koje su finansirane od strane Ministarstva. Prijavljivanje je sasvim jednostavno – zainteresovani treba da popune elektronski obrazac na ovom linku. Krajnji rok za prijavu je 24. april do 12 časova.\nMeđunarodni sajam tehnike i tehničkih dostignuća se održava od 1937. godine i kako organizatori navode, značajan je posrednik na tržištu, što može biti dragoceno za domaće istraživačke i inovacione projekte. Ovogodišnji sajam se organizuje od 15. do 19. maja u halama Beogradskog sajma, pod sloganom „Tempo budućnosti”.\nMinistarstvo, kao i ranijih godina, za izabrane izlagače obezbeđuje osnovne uslove za učešće na Sajmu što podrazumeva štand odgovarajuće kvadrature sa osnovnom opremom. U periodu trajanja Sajma, Ministarstvo organizuje i određeni broj događaja, promocija i prezentacija.


Polovni automobili skuplji za 23 odsto nego 2021. godine\nTanjug 9. juna 2022. 14:33\nBEOGRAD – Specijalizovni internet portal Polovni automoibili saopštio je da su, prema njihovoj analizi, u prva četiri meseca ove godine cene polovnih automobila više za 23 procenta u odnosu na isti period prethodne godine i da, s obzirom na aktuelna dešavanja u svetu, prodavce i kupce automobila očekuje i dalji rast cena.\nNavodi se da je tržište automobila, na kome je već bio poremećen balans ponude i potražnje zbog pandemije kovida19, doživelo dodatni potres zbog rata u Ukrajini.\n„Rusija i Ukrajina su izuzetno važne za autoindustriju, zbog nabavke sirovina neophodnih za proizvodnju automobila, kao i isporuke komponenti fabrikama u drugim zemljama. Zbog toga je već došlo do poremećaja proizvodnje novih vozila, nabavke delova i komponenti, transporta, a takav trend ima velike izglede da se nastavi“, navodi se u saopštenju.\nObjašnjava se da su dešavanja na tržištu novih automobila usko povezana sa kretanjima na tržištu „polovnjaka“, zbog čega je sajt Polovni automobili sproveo anketu među 8.436 potencijalnih kupaca i 186 trgovaca automobilima i analizirao efekte geopolitičkih dešavanja u svetu na domaće tržište automobila.\nPrema analizi, gotovo 60 procenata prodavaca automobila smatra da će sukobi u Ukrajini imati efekat na njihovo poslovanje duže od godinu dana, a da 74 odsto njih očekuje da će pad proizvodnje novih automobila uticati na smanjenje ponude polovnih i pad njihove prodaje.\nMeđu kupcima 44,1 odsto anketiranih ne očekuje da će aktuelna dešavanja u Ukrajini uticati na ponudu automobila, a 44,7 odsto njih je izjavilo da ne odsustaju do kupovine automobila, oko 16 procenata kupaca će odložiti nabavku vozila zbog aktuelne krize, a devet procenata ih je izjavilo da je kriza uticala da ubrzaju kupovinu automobila, jer očkuju da im poraste cena.\nPolovni automobili ovome dodaju podatak iz ankete po kome gotovo 70 odsto prodavaca i oko 60 procenata kupaca očekuje rast cena automobila.\nNavodi se da je, prema podacima sa sajta, prosečna cena automobila u prvom kvartalu ove godine porasla za 23 odsto u podnosu na isti period 2021. godine, a pad prodaje za isti period iznosi 17 odsto.\nPolovni automobili navode da su automobili sa dizel motorima i dalje najprodavaniji u Srbiji, jer je od početka godine čak 65 odsto prodatih vozila sa takvim motorima, dok je 31 odsto kupaca izabralo benzin.\nDodaje se da su najprodavanija bila Folksvagenova vozila, slede Opel, Pežo, Audi i Reno.


pink.rs | Prevoznik Arriva uveo prvo EURO 6 vozilo proizvedeno u Srbiji\nPrevoznik Arriva uveo prvo EURO 6 vozilo proizvedeno u Srbiji\nAutobuski prevoznik Arriva Litas, u sastavu nemačke Dojče Ban Grupe, a koji već pet godina posluje u Srbiji, zaposlio je prošle godine više od 100 novih radnika u našoj zemlji, proširio vozni park i uveo u saobraćaj prvo vozilo sa EURO 6 motorom proizvedeno u Srbiji.\nKako je saopštneo danas iz te kompanije, Arriva Grupa, panervopski provajder usluga putničkog saobraćaja ostvarila je rast prihoda od 4,9 odsto u 2017. godini, što je kompaniji donelo ukupne prihode veće od 5,3 milijarde evra.\nOvaj rast omogućio je Arrivi da uloži blizu 400 miliona evra za unapređenje usluga prevoza putnika u svih 14 zemalja u kojima je prisutna, uključujući i Srbiju.\n- U prethodnoj godini smo nastavili da unapređujemo kvalitet naših usluga kako bismo ih učinili udobnijim i atraktivnijim za putnike. Zaposlili smo preko 100 ljudi, proširili vozni park sa novih sedam gradskih i dva turistička vozila, i uveli smo u saobraćaj prvo vozilo sa EURO 6 motorom proizvedeno u Srbiji - kaže Dejan Bogunović, generalni direktor kompanije Arriva Litas u Srbiji.\nDodaje da je kompanija u cilju jačanja razvoja lokalnih zajednica u kojima posluje, u Požarevcu renovirala autobusku stanicu i izdvojila sredstva za novi projekat u tom gradu - izgradnju novog poslovnog objekta i saobraćajnice, koji je u planu za ovu godinu.\nArriva Litas u Srbiji ima 320 autobusa, 880 zaposlenih i 19,3 miliona pređenih kilometara godišnje. Arriva posluje u okviru Dojče Ban Grupe, koja je prisutna u više od 130 zemalja sveta, sa 300.000 zaposlenih i ostvaruje oko 4,2 milijarde putovanja godišnje.\n- To što smo deo velikog sistema, omogućava nam da donosimo nove ideje na tržište, pa smo tako postali prvi autobuski prevoznik sa nosačem za bicikle u Srbiji, i počeli sa implementacijom najsavremenijih softvera za praćenje vozila - naveo je Bogunović.


Veliki značaj za unapređenje vaspitne prakse imaju naučno istraživački radovi. Oni ukazuju na putanju najefikasnijeg delovanja koja vodi ka ostvarenju najoptimalnijih uslova i realizovanju dobro odabranih sadržaja kojima će se obojiti detetov put ka odrastanju.\n- Konativne osobine deteta na predškolskom uzrastu\n1997. godine sprovedeno je istraživanje o konativnim osobinama ličnosti deteta na predškolskom uzrastu kojim je bilo obuhvaćeno 362 dece uzrasta 6 godina. Konstruisane su skale agresivnosti i anksioznosti koje su standardizovane na subotičkom uzorku i izvedene su norme. Praktični značaj primena ovih skala je u mogućnosti da se već na ovako ranom uzrastu identifikuju, a po potrebi i podvrgnu tretmanu, deca koja u svom ponašanju imaju agresivnih ili anksioznih elemenata.\n- Integrisanost deteta u vrtić i realnost procene svog deteta od strane majke\nIntegrisanost deteta u vrtić i realnost procene svog deteta od strane majke tema je istraživačkog rada sprovedenog 2001. godine na uzorku od 204 dece i njihovih majki. Dobijeni nalazi pokazuju da majke uglavnom realno procenjuju razvoj i integrisanost svoje dece u vaspitnu grupu, pa i probleme ukoliko se jave, iako u praksi nekada ostavljaju suprotan utisak Ovo je značajan podatak jer ukazuje da intervenciju stručnog saradnika treba usmeriti na moguće otpore roditelja da svoje zapažanje ili saznanje o problemu deteta prihvate i zauzmu partnerski odnos sa stručnim saradnikom i vaspitačem.


Prihvaćen predlog naziva 1403 ulice i zaseoka — ZoomUe\nPrihvaćen predlog naziva 1403 ulice i zaseoka\nby Marija Vranic · Published novembar 21, 2018 · Updated novembar 21, 2018\nUŽICE – Užičko Radno telo za ažuriranje Adresnog registra, u saradnji sa savetima mesnih zajednica, a prema Elaboratu uličnog sistema po naseljenim mestima Republičkog geodetskog zavoda, pripremilo je predloge za nazive novih 1403 ulica i zaseoka, dok je Komisija utvrdila Nacrt odluke koji je Gradsko veće Užica prihvatilo.\nOvaj predlog izrađen je u skladu sa projektom „Ažuriranje adresnog registra u Republici Srbiji“ koji realizuje Vlada, a uključuje sva relevantna ministarstva i organizacije, kao i sve aktivnosti koje se ostvaruju da svaki objekat dobije naziv ulice i kućni broj. Time će se zvanična baza podataka adresnog registra u potpunosti ažurirati i moći će da je preuzmu i koriste sve državne institucije.\nPosle utvrđivanja predloga odluke o nazivima ulica i drugih delova naseljenih mesta na teritoriji grada, o njemu će se izjasniti ministarstvo i posle njegove saglasnosti, tekst će se dostaviti Skupštini grada na usvajanje.\nNa 97. sednici, članovi Veća utvrdili su i predlog rešenja o razrešenju i imenovanju tri člana Školskog odbora Osnovne škole za obrazovanje učenika sa smetnjama u razvoju „Miodrag V. Matić“.\nBez pardona na Lale (video)\nby Zoran Kanacki · Published decembar 7, 2016\nZanat je zlatan (video)\nby Vesna Đurović · Published oktobar 24, 2016\nPremijera“Serbio, zemljo roda moga – Sterijin put u Srbe” (VIDEO)\nby Zoran Đurović · Published novembar 4, 2017\nNext story EU opredelila 1,2 miliona evra za uvođenje GIS-a\nPrevious story U prekidu železnički saobraćaj između Užica i Priboja


Zbog snijega odsječena brojna sela - BH-Magazin\nHome/Vijesti/Zbog snijega odsječena brojna sela\nZbog snijega odsječena brojna sela\nPrema podacima meteorološke stanice u ovom mjestu, visina snijega u Srebrenici jutros u 8.00 sati iznosila je 14 centimetara, temperatura je tri stepena ispod nule, a padavine su prestale\nNa području opštine Srebrenica jutros je počelo čišćenje lokalnih puteva koji su u većini neprohodni zbog snijega koji je protekle noći napadao, a čišćenje se vrši prema utvrđenom rasporedu prioriteta, saopšteno je iz Štaba civilne zaštite ove opštine.\nVisina snijega u planinskom dijelu ove lokalne zajednice je oko 50 centimetara, a danas se prioritetno čiste putevi na području mjesnih zajednica Orahovica i Sućeska, te put od Podravanja za najudaljeniju mjesnu zajednicu Luka, navodi se u saopštenju.\nSrebrenica ima uredno snabdijevanje vodom i strujom i nema ugroženog stanovništva zbog odsječenosti velikog broja sela.\nRegionalni putevi na ovom području su dobro očišćeni i na njima nema smetnji za odvijanje saobraćaja.\nPrema podacima meteorološke stanice u ovom mjestu, visina snijega u Srebrenici jutros u 8.00 sati iznosila je 14 centimetara, temperatura je tri stepena ispod nule, a padavine su prestale.\nRadnici Komunalnog preduzeća “Polet” jutros su počeli čistiti padinske ulice u urbanom dijelu Srebrenice, a zatim predstoji čišćenje trotoara pored glavne saobraćajnice koji su prilikom njenog čišćenja zatrpani snijegom i pješaci ih ne mogu koristiti.


Vesti online / Sport / Košarka / Zoran Erceg u Galatasaraju\nZoran Erceg u Galatasaraju\nDojučerašnji krilni centar moskovskog CSKA je sporazumno raskinuo ugovor i odmah potpisao za Galatasaraj. Nejtan Džavai je takođe novi igrač šampiona Turske, prenosi "Mocart sport".\nKao što je to već nekoliko dana najavljivano, Zoran Erceg (28, 211) više nije košarkaš moskovskog CSKA. Iskusni krilni centar se posle jedne sezone u Moskvi uputio ka Istanbulu gde je potpisao ugovor sa Galatasarajem.\nIako je imao trogodišnji ugovor sa šampionom Rusije, reprezentativac Srbije je odlučio da je u interesu obe strane da se saradnja završi. Erceg je tek prošlog leta stigao među "armejce" i veoma brzo se uklopio u igru ekipe, posebno zbog toga što su tu već bili Nenad Krstić, Miloš Teodosić i Vladimir Micov. Međutim, teška povreda Ahilove tetive ga je od terena odvojila tri i po meseca, a po povratku na teren to više nije bio isti igrač.\nTokom prethodne sezone u Evroligi Erceg je beležio prosečno 6,2 poena i 2,6 skoka, a sada će imati priliku da ponovo radi sa Erginom Atamanom, sa kojim je već sarađivao u Bešiktašu pretprošle sezone.\nŠampion Turske očigledno pravi izuzetno jak tim za narednu sezonu, s obzirom da je na poziciji petice stigao doskorašnji centar Barselone Nejtan Džavai. Pominjao se dolazak Vasilisa Spanulisa, ali je ta priča propala zbog ogromne plate sjajnog Grka. Sada je u Istanbulu pokrenuta inicijativa da se dovede Miloš Teodosić.\nKOŠARKA Zoran Erceg oborio rekord Evrolige!\nKOŠARKA Glasajte za najbolje u Evroligi, u konkurenciji i šestorica Srba\nKOŠARKA Evroliga: CSKA pobedio za Partizan!\nKOŠARKA Srbi u Evroligi: Erceg i Micov odlični, Krle podigao formu, a Teo utišao Zagreb


Četiri bogate države EU protive se nameri da se napravi zajedničko zaduženje od 500 milijardi evra – Bankar.rs\nHome/ANALIZE/Četiri bogate države EU protive se nameri da se napravi zajedničko zaduženje od 500 milijardi evra\nČetiri bogate države EU protive se nameri da se napravi zajedničko zaduženje od 500 milijardi evra\nAustrijski kancelar Sebastijan Kurc poslednjih dana upozorava da se sprema “dužnička unija na mala vrata”. Time kritikuje predlog nemačke kancelarke Angele Merkel i francuskog predsednika Emanuela Makrona da zemlje EU načine “izuzetak” i zajednički se zaduže za 500 milijardi evra koje bi se onda kroz fond za ublažavanje posledica krize podelile državama najteže pogođenim koronom, piše Dojče vele (DW)\nNa dve strane tu Kurc daje kontrapredlog u kojem se ne navodi konkretna suma, ali piše da pomoć treba da bude oročena na dve godine i data u vidu kredita, a ne nepovratne pomoći. Novac bi, traži Kurc, trebalo obezbediti ne novim dugovima nego preraspodelom stavki u budžetu EU.\nTo je otvoreni sukob sa Angelom Merkel, koja je prvi put pristala da se i Nemačka zaduži kako bi se direktno, a ne kreditima, pomoglo zemljama koje su teže pogođene krizom. Očekivano, predlog osovine Berlin-Pariz podržali su u Rimu i Madridu gde bi, pretpostavlja se, završilo najviše milijardi.\nNemačka je, zbog veličine i privredne snage, ubedljivo najveći platiša u budžet EU – uplate iz Berlina čine 27 odsto tog lonca. Ukoliko bi se krenulo putem zajedničkih dugova, sve bolje stojeće zemlje EU bi u narednih dvadeset godina, koliki bi bio period otplate kredita, dodatno opteretile svoje državne izdatke.\nKurc pak ne veruje da bi sve stalo na ovih 500 milijardi evra. „Uz sve prijateljstvo, ali razume se da bi ove države koristile svaku priliku da ovo posmatraju samo kao prvi korak i to moramo da sprečimo“, rekao je on za Dojčlandfunk.\nZahteve „štedljive četvorke“ je italijanska vlada već odbila kao „neprimerene“. U teškoj recesiji koja bez sumnje dolazi potrebni su „ambiciozni i inovativni“ predlozi, napisao je na Tviteru italijanski ministar za evropska pitanja Enco Amendola.\nNa kraju će, kako je rekao i Kurc, morati da se iznađe kompromis. Austrijski kancelar je podsetio da uspostavljanje takvog fonda od milijardi za obnovu zahteva pristanak svih 27 članica EU, dakle i “štedljive četvorke”.\nPred iznošenje predloga idućeg sedmogodišnjeg budžeta EU u sredu, šefica Evropske komisije Ursula fon der Lajen je iznela nameru da fond za obnovu bude težak čak bilion evra, ali da bude kombinacija direktnih davanja i kredita, piše DW.\nEvropski parlament je tražio čak dva biliona evra. Taj parlament na kraju mora većinom glasova da podrži predlog budžeta oko kojeg se dogovore Komisija i države članice.\nPrema dosadašnjoj računici, EU i 27 država su za saniranje posledica krize do sada mobilisali već tri biliona evra. Fond za obnovu bi došao kao dodatno sredstvo za podsticaj privrednog rasta.\nO novcu se u Briselu uvek žestoko raspravlja, sastaje po hodnicima ili telefonira, a do kompromisa se dolazi sporo i mučno. Međutim, sada nema mnogo vremena. Da bi pomoć za oporavak ekonomije imala smisla, novac mora da poteče najkasnije krajem godine.\nEU korona kriza Zaduživanje


06/09/2017\tKategorije: Aktivnosti Tagovi: Belgrade Prajd, Parada Ponosa\nBeograd Prajd i Mreža odbora za ljudska prava u Srbiji CHRIS organizovali su konferenciju za medije u Nišu 05.09.2017. godine. Na konferenciji za medije predstavljen je program ovogodišnje Nedelje Ponosa.\nOvogodišnja Nedelja ponosa, kao najznačajniji godišnji događaj LGBT zajednice u Srbiji, biće otvorena u ponedeljak, 11. septembra 2017. u 12:00 časova. Nakon nedelje ispunjene različitim događajima, šetnja će krenuti od Cvetnog Trga u nedelju, 17. septembra 2017. od 12:00 časova.\nU ime Organizacionog odbora Beograd Prajda medijima su se obratitili:\nDragoslava Barzut, Organizacioni odbor Beograd Prajda\nMarko Mihailović, Organizacioni odbor Beograd Prajda\nDragan Đorđević, Mreža odbora za ljudska prava u Srbiji CHRIS\nNedelja ponosa obuhvata različite aktivnosti i događaje, koji za cilj imaju osnaživanje LGBT zajednice, razmenu iskustava i predstavljanje kulturnih sadržaja inspirisanih LGBT temama. Tokom Nedelje ponosa, planirano je i okupljanje LGBT zajednice u Srbiji, kako bi diskutovali o društveno značajnim pitanjima.\nNedelja ponosa će obuhvatati više od 50 različitih događaja, uključujući Međunarodnu konferenciju o zločinima iz mržnje i govoru mržnje, Prajd Forum, izložbe, pozorišne predstave, filmske projekcije, javne diskusije, predavanja i žurke. Prajd Info Centar će biti mesto gde će se odvijati neke od aktivnosti organizacija koje se bave pravima LGBT zajednice pre, tokom i posle same Nedelje ponosa. O svakoj od navedenih aktivnosti se građani mogu lično informisati u Prajd Info Centru (Kralj Milana 8, Beograd), gde će ih dočekati volonteri sa svim potrebnim informacijama.\nN1 info, Organizatori Prajda – 2.000 ucesnika i manje policije\nJužne vesti – „Identitet LGBT populacije ne sme biti nevidljiv“\nNarodne Novine, Nedelju ponosa prati 50 različitih događaja!\nBlic online, Na beogradskoj Paradi ponosa ocekuje se 2.000 ucesnika i manje policajaca\nB92 portal, Organizatori Parade – Više ucesnika, manje policajaca\nKurir info, Na beogradskoj Paradi ponosa 2000 ucesnika i moguc manji broj policajaca\nNovi magazin, Na beogradskoj Paradi ponosa 2.000 ucesnika i manje policajaca\nMondo, Sprema se Prajd – Više ucesnika, manje policije\njuGmedia, Na Paradi ponosa 2.000 ucesnika, medu njima i brojne Nišlije\nEspreso, Na beogradskoj Paradi ponosa 2.000 ucesnika i manje policajaca\nZONA plus portal, Nedelja ponosa od narednog ponedeljka


Istočno Sarajevo: Počinje akcija "Zaštitimo djecu u saobraćaju" - FILTER\nIstočno Sarajevo: Počinje akcija “Zaštitimo djecu u saobraćaju”\nPolicijska uprava Istočno Sarajevo započela je realizaciju republičke akcije “Zaštitimo djecu u saobraćaju”, koju organizuje Ministarstvo unutrašnjih poslova Republike Srpske, povodom početka nove školske godine, sa ciljem zaštite djece školskog uzrasta u saobraćaju.\nTim povodom policijski službenici će od srijede, 1. septembra, kada i počinje nova školska godina, preduzimati niz preventivnih i pojačanih aktivnosti usmjerenih na zaštitu i bezbjednost djece u saobraćaju, saopšteno je iz Policijske uprave Istočno Sarajevo.\nPolicijske aktivnosti ogledaće se u pojačanom radu i prisustvu policije u urbanim zonama u blizini školskih objekata, te pojačanoj kontroli saobraćaja sa akcentom na smanjenje brzine kretanja vozila i omogućavanje bezbjednog prelaska ulice za najmlađe kategorije učenika.\nU prvoj polovini septembra policijski službenici će organizovati i edukativna predavanja u osnovnim školama kroz koja će upoznati najmlađe učenike sa pravilima bezbjednog učešća u saobraćaju, vodeći računa o poštovanju svih odluka Republičkog štaba za vanredne situacije i preporuka Instituta za javno zdravstvo Republike Srpske za sprečavanje virusa korona među stanovništvom.\nPolicijski službenici će sa početkom nastave u školama, vršiti i pojačane kontrole tehničke ispravnosti vozila kojima se vrši organizovani prevoz učenika, kao i kontrolu i sankcionisanje vozača koji budu nepropisno parkirali svoja vozila u zonama oko škola, autobuskim stajalištima, kao i zonama pješačkih prelaza, čime bi se mogla ugroziti bezbjednost školske populacije.\nPolicijska uprava Istočno Sarajevo apeluje da svi učesnici u saobraćaju, posebno vozači, poštuju saobraćajne propise i odgovorno učestvuju u saobraćaju i tako doprinesu zaštiti djece u saobraćaju.\nPrethodna Pale: Prikupljeno 66 doza krvi\nSledeća Pale: Danas memorijalni turnir, svečana sjednica Skupštine i koncert grupe Kerber


Izvor: NoviMagazin.rs, 09.Jul.2020, 23:27\nGeneralni sekretar UN Antonio Gutereš (Guterres) u video poruci povodom 25 godina obeležavanja genocida u Srebrenici, rekao je da je to bio najgori masovni zločin na evropskom tlu posle Drugog svetskog rata, preneo je večeras Glas Amerike (Voice of America - VoA).\n"Dvadeset pet godina kasnije, odajemo počast hiljadama ubijenih i dajemo zavet da ih nikada nećemo zaboraviti. Saosećamo u patnji sa njihovim porodicama, uključujući one čiji se članovi i dalje vode kao nestali. >> Pročitaj celu vest na sajtu NoviMagazin.rs << Ponovo jako ističemo našu solidarnost sa preživelima", naveo je Gutereš u video izjavi.\nOn je dodao da su pre četvrt veka UN i međunarodna zajednica izneverili građane Srebrenice. Kao što je naveo bivši generalni sekretar UN Kofi Anan, taj propust će "zauvek pratiti našu istoriju", rekao Gutereš.\n"Sve zajednice, lideri i organizacije, uključujući medije, moraju se na ovo zavetovati", rekao je Gutereš.\n"Svi građani BiH zaslužuju jaku posvećenost svojih lidera da rade na međusobnom poštovanju, bez diskriminacije, mržnje ili podstrekivanja na nasilje. Na ovu mračnu godišnjicu, podsećamo se da je mir u Bosni i Hercegovini i dalje nestabilan. Ne možemo da ne nastavimo da radimo na opštem pomirenju. To dugujemo žrtvama genocida u Srebrenici, preživelima, građanima BiH i celom čovečanstvu", zaključio je Gutereš.\nBeta: Gutereš: I 25 godina posle genocida u Srebrenici, mir i dalje nestabilan


Notingem izgubio slučaj u vezi Grosickog, Poljak se vratio u VBA | Engleski fudbal\nHome Vesti Čempionšip Notingem izgubio slučaj u vezi Grosickog, Poljak se vratio u VBA\nNotingem izgubio slučaj u vezi Grosickog, Poljak se vratio u VBA\nLoše vesti za stigle su za Notingem Forest ovog popodneva iz EFL. Arbitražni sud je odbio žalbu i transfer Kamila Grosickog nije realizovan. Poljak se vratio u Vest Bromvič Albion, koji ga je registrovao za Premijer ligu i odmah je u konkurenciji za tim.\nPodsetimo, Notingem Forest i Vest Bromvič Albion govoroili su pozajmicu poljskog fudbalera poslednjeg dana prelaznog roka. Ipak, zapelo je oko dokumentacije koja nije bila dostavljena na vreme. Notingem Forest se bunio, uložio žalbu, a za to vreme Kamil Grosicki praktično nije bio registrovan ni za jedne ni za druge.\nSheffield Utd – Man City 2&2-4 – Građani moraju krenuti\nDanas je stigla presuda da se transfer ne priznaje, jer nije kompletiran na vreme i da će Grosicki ostati na Hotorsnu, bar do januara.\nPoljak je odigrao samo jednu utakmicu za VBA i to u Liga kupu protiv Herogejta.\nPrevious articleFantazi menadžer – najava 7. kola\nNext articleMojes šest nedelja bez Antonija


Prekogranični monitoring površinskih voda – akcident na reci Savi | Energetski portal Srbije\nPrekogranični monitoring površinskih voda – akcident na reci Savi\nVodoprivredni bilans na teritoriji Srbije karakteriše nepovoljnost internog u odnosu na eksterni dotok u takvom disbalansu da tranzitne vode čine 92 odsto svih površinskih voda koje protiču našom zemljom.\nOva karakteristika vodnog režima usložnjava očuvanje kvalitativnog statusa velikih reka koje dotiču sa susednih teritorija.\nProšle nedelje bili smo svedoci medijskih saopštenja koja su alarmirala javnost.\nU pitanju je bio hemijski akcident u Rafineriji nafte Brod na obali Save, na teritoriji BiH (Republika Srpska) uzvodno od državne granice sa Srbijom, koji je prema saopštenju medija prouzrokovao zagađivanje reke.\nPravovremenost i istinitost informisanja nadležnih organa i organizacija u ovakvim situacijama je presudna.\nAgencija za zaštitu životne sredine je u okviru redovnog monitoringa sa dnevnih izveštajnih stanica Novi Sad (Dunav), Jamena i Šabac (Sava) i Ljubičevski most (Velika Morava) objavljivala podatke o kvalitetu ovih reka na sajtu u posebnom biltenu „Dnevne izveštajne stanice“.\nSva ispitivanja pokazuju da je kvalitet vode nepromenjen odnosno da u reci Savi nema zagađenja izazvanog naftom.


Ljajić: Srbija nije u poziciji da prekine saradnju sa Hagom\nPredsjednik Nacionalnog savjeta Srbije za saradnju sa Haškim tribunalom Rasim Ljajić rekao je da Srbija nije u poziciji da može da povuče takav radikalan potez kao što je potpuni prekid saradnje sa Haškim tribunalom.\n"Saradnja Srbije sa Haškim tribunalom biće svedena na najmanji mogući tehnički nivo, koji neće napraviti novu štetu državi", rekao je Ljajić, navodeći da će Beograd nastaviti samo da dostavlja potrebnu dokumentaciju tužilaštvu, ali i odbrani srpskih optuženika.\nLjajić ističe da je bitno da se srpskim optuženicima u Hagu ne naškodi i da oni dobijaju pravovremeno dokumente za odbranu.\n"Nastavljaćemo i tužilaštvu da dostavljamo spise ako budemo dobijali zahteve, što nam je inače i zakonska obaveza", rekao je Lajić za "Večernje novosti".\nOn je naveo da je Srbija suštinski okončala saradnju sa Hagom i da, osim dokumentacije, više nema nikakvih zahtjeva.\n"Jataci nekadašnjih haških begunaca nisu na dnevnom redu. Zahtevi za traganje za njima praktično ne postoje. To ne može biti neki novi uslov Srbiji, niti može predstavljati način političkog pritiska na našu zemlju", istakao je Ljajić.


Mališani sa Kosova i Metohije i ove godine u Derventi\n11:28 Uslovna kazna za “sređivanje” posla\n13. jun 2018 258\nNarednog vikenda u Derventu stiže pedesetak osnovaca i gostiju sa Kosova i Metohije zahvaljujući učešću naše opštine u projektu „Spojimo djecu Kosova i Metohije i Republike Srpske“ već drugu godinu u nizu.\nUčenici osnovnih škola „Dositej Obradović“ iz Parteša i OŠ „Vuk Karadžić“ iz Šilovaće u Derventi boraviti od 16. do 23. juna i biće smješteni u porodice učenika osnovnih škola „Nikola Tesla“ i „19. april“, kažu u derventskom Kolu srpskih sestara „Carica Milica“, koje je zajedno sa Udruženjm žena Derventa u organizaciji posjete.\nDodaju da svi oni koji su se prijavili učestvuju u prihvatanju djece imaju obavezu da im osiguraju samo krevet i obroke, te da im pruže ono što nemaju na Kosovu – slobodu i normalno djetinjstvo.\nProjekat spajanja djece sa Kosova i Metohije sa djecom u Republici Srpskoj već sedam godina organizuje Odbor za pomoć Kosovu i Metohiji u saradnji sa opštinama, gradovima, osnovnim školama iz RS, a sve uz podršku Ministarstva prosvjete i kulture Republike Srpske i Kancelarije za Kosovo i Metohiju Vlade Srbije.\nTagovi: kosovo djeca\nU dobojskom porodilištu rođeno sedam beba\nCentar grada od 1. jula ponovo šetalište\nUslovna kazna za “sređivanje” posla


Parlament treba da usvoji izvještaj o radu pravosuđa\n– Nakon dvije godine rada, 35 sjednica i saslušavanja više od 30 svjedoka, usvojili smo izvještaj Privremene istražne komisija za ispitivanje stanja u pravosuđu koji je sastavljen na preko 1200 stranica. Prikupili smo veliku količinu podataka i informacija i predložili 15 vrlo konkretnih rješenja za poboljšanje rada pravosuđa.\nOčekujem da izvještaj Privremene istražne komisije usvoji Predstavnički dom i da bude dobar okvir za poboljšanje stanja u pravosudnom sistemu ove zemlje – rekao je predsjednik PDP-a i poslanik u Predstavničkom domu Parlamentarne skupštine BiH, koji je bio jedan od članova parlamentarne Privremene istražne komisije.\nBorenović kaže da se većina preporuka u izvještaju odnosi na rad Visokog sudskog i tužilačkog savjeta i ključne nosioce pravosudnih funkcija.\n– Za sve njih treba uvesti zakonsku detaljnu provjeru, tzv. vetting, podići kriterijume za članstvo u VSTS, posebnim mehanizmima utvrditi izuzeća prilikom imenovanja, odlučivanja u disciplinskim slučajevima.\nTreba vratiti institut oštećenog kao supsidijarnog tužioca, ojačati ulogu disciplinskom tužiocu, ali i poboljšati mehanizme za sprečavanje sukobe interesa, dosljedno primjenjivati sistem CMS dodjele predmeta i fokus ocjenjivanja rada sudija i tužilaca sa ostvarene norme prebaciti na procenat oborenih presuda i palih optužnica sve u cilju postizanja kvalitativnih kriterijuma.\nI svakako unaprijediti transparentnost u rad pravosuđa i saradnju sa medijima. Jedan od ubjedljivo najvećih problema je ogromna sprega politike i političara sa nosiocima pravosudnih funkcija, te sukobi interesa u kojim se nalaze najviši nosioci pravosudnih funkcija, kao i malverzacije u postupcima – naveo je Borenović.\nOn je istakao da se u javnosti stvara pogrešna pretpostavka da su svi u pravosuđu korumpirani i neefikasni, rekavši da ima dosta časnih sudija i tužilaca, ali da je i među njima, u mnogim slučajevima, primjetno popuštanje i nereagovanje na negativne pojave.\n– Od samog osnivanja, uz puno poštovanje važećeg ustavnog i parlamentarnog okvira u BiH i sa maksimalnom transparentnošću u radu, opšti cilj rada ove komisije je bio da se krene u sistemsku borbu protiv korupcije, ne samo u pravosuđu, nego i u cijelom društvu. Кrajnje je vrijeme da se iskorijeni korupcija koja je uzela ogromnog maha u javnim institucijama i da se krene u odlučan, beskompromisan i žestok obračun sa ovim anomalijama u društvu.\nMoramo se obračunati sa kriminalom i sve prisutnijom korupcijom koja je preuzela primat u svim sferama društva. Prikupili smo veliku količinu podataka i informacija i predložili 15 vrlo konkretnih rješenja šta uraditi da se popravi stanje u pravosuđu. Očekujem da izvještaj Privremene istražne komisije bude jednoglasno usvojen u Predstavničkom domu i da bude jedna vrsta vodilje kako unaprijediti pravosudni sistem – poručio je Borenović.\nNEWER POSTŠkrba presrećan zbog titule svjetskog prvaka\nOLDER POST Nagrađeni najbolji srednjoškolci Ugljevika “Na ovaj način želimo da ih stimulišemo”


Maske koje su sašili osuđenici kpz "Sremska Mitrovica" nošene na modnoj reviji u Torinu - Sremski Portal\nMaske koje su sašili osuđenici kpz „Sremska Mitrovica“ nošene na modnoj reviji u Torinu\nOsuđenici Kazneno-popravnog zavoda u Sremskoj Mitrovici dizajnirali su i sašili višekratne zaštitne maske za potrebe modne revije u Torinu, na kojoj su se predstavljaju modni dizajneri sa Balkana.\nŠest osuđenika je potpuno samo osmislilo dizajn i sašilo 26 maski, koje su manekenke nosije drugog dana Nedelje mode, tačnije 4.oktobra. Ovom prilikom kao i inače kada kroje i šiju, osuđenici su imali pomoć stručnih instruktora studija tekstila „Zelengora“ koji se nalazi u poluotvorenom odeljenju Zavoda. Osuđenici su odabrali vesele i svetle boje i odabrali su dizajn koji prenosi vedrinu, radost i ohrabrenje u trenutku kad je svim ljudima u svetu tako nešto i potrebno.\nNedelja mode se organizovala bez prisustva publike zbog mera prevencije na sprečavanju širenja virusa korona i revije su bile dostupne onlajn.\nObuka se organizuje već godinu i po dana, a nedavno je pokrenut i novi ciklus obuke za još 10 osuđenika koji će im pomoći da se zaposle po isteku kazne imajući u vidu da je reč o deficitarnom zanimanju.\nSamo osuđenici u zatvoru u Sremskoj Mitrovici od 12. marta do danas sašili su oko 50.000 zaštitnih maski.\nSremski Portal / Blic / Foto: Uprava za izvršenje krivičnih sankcija\nTags: modna revija Torino, Osuđenici Kazneno-popravnog zavoda, šivenje, Sremska Mitrovica, višekratne zaštitne maske\nInđija: Uhapšen zbog sumnje da je obljubio trinaestogodišnju devojčicu\nPočela sezona grejanja u Rumi


► U istrazi u slučaju Agrokor uhapšeno 12 osoba\nMeđu uhapšenima su i bivši izvršni potpredsednik Agrokora Mislav Galić i menadžer Damir Kuštrak.\nHrvatski mediji podsećaju da je izvršni potpredsednik za finansije Ivan Crnjac imao najodgovorniju ulogu u pisanju poslovnih izveštaja, dok je Ljerka Puljić godinama slovila kao Todorićeva desna ruka.\nAdvokat Piroške Canjuge, nekadašnje članice Uprave Agrokora, Ante Nobilo izjavio je novinarima da se njoj, kao i drugim članovima uprave, stavlja na teret da su prihvatali lažne finansijske izveštaje i u tom svojstvu obmanjivali poslovne partnere, da su Ivici Todoriću pribavili protivpravnu korist i da ne postoji sva dokumentacija poslovanja koja bi trebalo da postoji. On je ocenio da se njoj stavlja na teret sve ono što je uprava "kolektivno napravila", a da se ona ne spominje u konkretnim radnjama.\nDržavno tužilaštvo je ranije saopštilo da kod 15 osoba traju izviđanja i pretrage u sklopu slučaja Agrokor. Prema navodima tužilaštva, u toku su izviđanja i kriminalističko istraživanje zbog sumnje u počinjenje krivičnih dela protiv privrede, kao i krivotvorenje.\nUprava Agrokora je do dolaska vanrednog vladinog poverenika Ante Ramljaka imala sedmoro članova, a na vrhu je bio Ivica Todorić kao predsednik, a njegov stariji sin Ante bio je potpredsednik.\nAgencija Hina podseća da je na tu funkciju Ante Todorić došao početkom 2016, a da je njegovu dotadašnju poziciju člana uprave za maloprodaju preuzeo Darko Knez, ali samo na šest meseci.\nOstali članova uprave Agrokora imali su unutar kompanije titulu izvršnih potpredsednika.\nAkcija u slučaju Agrokor počela je jutros nešto pre šest časova ulaskom policije u Kulmerove dvore, rezidenciju porodice Todorić. U njoj je navodno zatečen samo otac Ivice Todorića.\nPrema dostupnim informacijama, članovi porodice Todorić su u inostranstvu.\nOsnivač koncerna Agrokor Ivica Todorić poručio je jutros putem svog bloga da će biti dostupan hrvatskim pravnim institucijama i ocenio da se protiv njega vodi politički proces.\nAdvokat njegovog sina Anta Todorića potvrdio je za N1 da se njegov klijent nalazi u Londonu i da je još pre više od mesec dana ođavio prebivalište u Hrvatskoj. Advokat tvrdi da stariji sin Ivice Todorića nije u bekstvu i da će, kada dobije poziv, biti dostupan hrvatskom pravosuđu.\nNa meti istrage su doskora vodeći ljudi u Agrokoru. Navodno se oko 300 policijskih istražitelja nalazi na 60-tak lokacija.\nVanredni poverenik za Agrokor Ante Ramljak podneo je prošle sedmice krivične prijave protiv odgovornih u posrnulom koncernu zbog toga što su tokom revizije finansijskog izveštaja uočene računovodstvene nepravilnosti.\nRevidirani finansijski izveštaj za Agrokor Grupu i Agrokor d.d. pokazao je da je prethodnih godina prikazivana dobit, a da je kompanija bila milijardama u gubitku.\nGrabar Kitarović podsetila Tačija na principe nepromenljivosti granica\nPredsednica Hrvatske Kolinda Grabar Kitarović je izjavila da je predsedniku Kosova Hašimu Tačiju posle susreta u Njujorku, na marginama zasedanja Generalne skupštine UN, "podsetila na...\nMinistar rada i penzionog sistema Hrvatske, Marko Pavić rekao je danas da je cilj Vlade odlazak u penziju sa što dužim stažom, te će tako i iznos penzije biti veći, i pozvao sindikate da im...


„Tiršova 2“ biće u krugu KCS – Studio B\n„Tiršova 2“ biće u krugu KCS\n„Tiršova 2“ biće u krugu KCS Studio B\nObjavljeno: 31.01.2018. 13:50 Izmenjeno: 01.02.2018. 10:53\nPotpisivanjem sporazuma o bespovratnoj finansijskoj pomoći Razvojne banke Saveta Evrope, u iznosu od 250 hiljada evra, obezbeđena su sredstva za izradu studije izvodljivosti za izgradnju „Univerzitetske dečije klinike „Tiršova 2“. Direktor Zoran Radojičić ocenio je da je uz pripreme za izgradnju nove, podjednako važna i obnova stare klinike.\nSporazum o pomoći potpisali su vice-guverner Razvojne banke Saveta Evrope Karlo Montičeli i vršilac dužnosti direktora Kancelarije za upravljanje javnim ulaganjima, Marko Blagojević, a bespovratnih 250 hiljada evra stiglo je iz Slovačkog fonda za inkluzivni rast. Prvi čovek Univerzitetske dečje klinike, Zoran Radojičić, ne krije zadovoljstvo zbog novog velikog koraka ka izgradnji „Tiršove 2“.\nPosle višegodišnjih napora došli smo u fazu kada imamo i novac i lokaciju za izgradnju „Tiršove 2“, kaže ministar zdravlja Zlatibor Lončar. Ne možemo i nećemo da gradimo preko noći, pa da onda trošimo pare za ispravljanje nedostataka, kaže i poručuje da je primarni cilj moderna klinika za narednih 30 – 40 godina.\nO preciznijim rokovima za početak i završetak radova na novoj dečjoj klinici, moći ćemo da pričamo kada završimo studiju izvodljivosti, rekao je ministar i dodao da je zadovoljan dinamikom radova u postojećoj klinici, na fasadi ali i enterijeru i opremanju. Za nabavku neophodne moderne opreme upravo je obezbeđeno 4,7 miliona evra.\nUniverzitetska dečija klinika „Tiršova 2“ biće izgrađena nedaleko od postojeće klinike, u krugu Kliničnog centra Srbije.


Gligorov za Peščanik o Chatham House pravilima - Teslavision\nPiše: Pescanik.net/Vladimir Gligorov 14. avgusta 2019. 13.27\nCilj je da se time podstakne nesmetana ili slobodna razmena mišljenja, a i da javnost bude obaveštena, ako to učesnici žele, o tome što je rečeno.\nOva poslednja mogućnost je razlog da se međustranački okrugli stolovi ne vode po Chatham House pravilima. Jer članstvo i javnost imaju interes da znaju ko se tačno zalaže za šta. Čak i kada je reč samo o razgovorima o tome ima li smisla pregovarati, stranke obično žele da njihovo članstvo ili eventualni glasači znaju ko šta kaže ili traži.\nTu postoji razlika između, recimo, međudržavne i međustranačke diplomatije, gde je u prvom slučaju potrebno samo da država zna, dok stranke imaju interes da znaju i druge stranke i naravno glasači. Tako da je manje korisno da stranke razgovaraju po Chatham House pravilima, o pregovorima i da ne govorimo.\nZa drugi slučaj je primer razgovora ili pregovara koji su doveli do raskola u opoziciji 1996. godine sa trajnim posledicama. Iako je u okolnostima kakve su masovni protesti zapravo potrebno voditi razgovore između suprotstvaljenih strana, neposredno ili uz posredovanje trećih strana, da bi došlo do pregovora i do političkog rešenja. I tu su Chatham House pravila korisna. Uz taj rizik da oni koji su u njih uključeni i pogotovo oni koji nisu mogu da podozrevaju da nije reč o razgovorima da bi se pregovaralo, već o razgovorima da bi se sarađivalo.\nTekst preuzet sa portala Pescanik.net.\nPrevious : SZS još uvek bez odluke o okruglom stolu na FPN\nNext : Đurić: Zahvalnost Rusiji na podršci za Kosovo


FoNet portal :: Ekonomija :: Inflacija je izazov i šansa\nNEBOJŠA ŠAPONJIĆ NA SAMITU PRIVREDNIH LIDERA\n01. 12. 2021. 19:46 | FoNet | Leposava Čolić\nBEOGRAD - Jedan od osnivača i vlasnika Nelt grupe Nebojša Šaponjić ocenio je danas da je "inflacija izazov i šansa".\n"Koliko god ima izazova i ovo što nas očekuje i što se dešava, pa ima i šansi. Mislim da nije to toliko katastrofalno koliko mi pričamo još", rekao je Šaponjić na panelu "Regionalni pogled na ekonomsku budućnost", koji je održan u okviru Samita privrednih lidera (CEO Summit Beograd).\nŠaponjić je ocenio da energetika nije jedini razlog za inflaciju, već su informacione tehnologije (IT).\n"Oni više nemaju troškova ni za štampanje para, nego enter, enter. Taj 'enter', koji stalno daje neke pare po belom svetu, to je za mene veći uzrok nego što je bilo šta drugo", rekao je Šaponjić.\nOn je ocenio da su ljudi veći problem kada je reč o uzrocima inflacije.\n"Ceo dan pričate o IT, sve je to lepo, digitalizacija. Ali, šofer mora da sedne u kamion i da odveze robu, hranu iz tačke A u tačku B. To je malo veći problem koji nam dolazi ovde sad na pitanje, to su ljudi i kakva je refleksija na inflaciju prema ljudima", rekao je on.\nŠaponjić je naveo da je i pre pandemije korona virusa na ovim prostorima bio problem sa radnom snagom i istakao da se razmišlja o uvozu radne snage, jer je nema.\n"Da bi zadržali prave ljude, jer ljudi prave posao, moramo da podižemo primanja svim tim ljudima, koji će biti jedan veliki zamajac točkova koji će praviti tu inflaciju", istakao je on.\nPredsednik Uprave Merkator grupe Tomislav Čizmić rekao je da je Merkator kao trgovac, pre svega, samo posrednik.\n"Mi smo platforma u celoj toj igri oko inflacije. Mi smo platforma koja povezuje kupce, naše zaposlene i naše dobavljače", rekao je on.\nČizmić je ocenio da je odluka Vlade Srbije o zamrzavanju cena nekih životnih namirnica socijalna mera koja može da pomogne da se prvi šok oko inflacije spreči, "da kupimo nešto vremena i da vidimo kako da se dugoročno postavimo prema tim izazovima koji su ispred nas"."Mi možemo da pomognemo da se smanje ti pritisci na način da optimizujemo naše poslovanje, da radimo vrlo inovativne digitalne promene", rekao je Čizmić.\nOn je rekao da je Merkator promenio komunikaciju sa kupcima i naveo da su napravili prvu medijsku digitalnu platformu i počeli da komuniciraju preko mobilne aplikacije sa 350.000 korisnika u Sloveniji, koja ima dva miliona stanovnika.\nČizmić je ocenio da je problem puno složeniji i da bi trebalo da se uđe u izvore potencijalne inflacije koji su, s jedne strane na troškovima poslovanja, ali i na strani proizvođača i distributera, jer oni kreiraju nabavnu cenu.\nOn je rekao da trgovinski lanci ne doprinose inflaciji, već pomažu da se ublaži inflatorni pritisak.\nAlmir Jazvin iz Prevent grupacije iz Bosne i Hercegovine rekao je da inflacijski pritisci u regiji objektivno stvaraju ogromne šanse.\n"S jedne strane potrošač će biti ugrožen, a s druge strane objektivno doći će i do povećanja cene radne snage. Činjenica je da će to verovatno rezultirati većom potrošnjom, a to je za naše ekonomije delimično dobro, ako ne i poprilično dobro, što je možda i nedostajalo u određenim segmentima", rekao je Jazvin.\nOn je naveo da u Bosni i Hercegovini "imaju dvocifren rast depozita poslednjih 15 godina".\nJazvin je rekao da "ljudi ne investiraju, ili nemaju gde da investiraju, ili inivestiraju u nekretnine, ili drže novac u bankama ili možda u jastucma, madracima".\nJazvin je rekao da će "tema inflacije možda više podstaknuti domaće investicije, to će možda dovesti do određenih prilika na određenim tržištima ne samo u potrošnji, već i u sistemskim investicijama".\n"Svi mi treba to da prepoznamo kao prilike i da ponudimo platforme kako se to može uraditi", rekao je on. (kraj) vip/lč/dpv\ninflacija podsticaj potrošnja energetika merkator KUPOVINA VREMENA RADNA SNAGA SAMIT PRIVREDNIH LIDERA NEBOJŠA ŠAPONJIĆ NELT GRUPA INFORMACIONE TEHNOLOGIJE TOMISLAV ČIZMIĆ ZAMRZAVANJE CENA TROŠKOVI POSLOVANJA NABAVNA CENA ALMIR JAZVIN PREVENT GRUPACIJA DOMAĆE INVESTICIJE


Šmit: Dve, tri vojske u BiH - to ne može da bude - 30.12.2021, Sputnik Srbija\nŠmit: Dve, tri vojske u BiH - to ne može da bude\nKod nekih političara očigledno vlada nesporazum, naročito u Republici Srpskoj, a Dejtonski sporazum traži da se konstruktivno razgovara, ne samo u Banjaluci... 30.12.2021, Sputnik Srbija\nŠmit je za N1 BH, u novogodišnjoj poruci građanima BiH poručio i da ne može da prihvati da se zakoni koje su napravili njegovi prethodnici ne primjenjuju, da mora da ostane jedna zajednička vojska, da smatra da BiH nije u ratnoj opasnosti, ali da jeste u opasnosti kada je u pitanju siromaštvo stanovništva i odlazak iz zemlje.Naglasio je i da je zahvalan međunarodnoj zajednici na uspehu, što su, kako je rekao, ideje iz Banjaluke ''''ipak malo ostavljene po strani''''.Visoki predstavnik, koji je u Republici Srpskoj nepriznat, jer nije izabran po legalnoj proceduri, objasnio je da su NATO i Eufor u BiH prisutni zbog stabilizacije, a izjavio je i da je zahvalan što je percepcija kod NATO, ali u Eufora postala malo jača, ne u smislu kako je rekao, broja vojnika, nego u smislu stabilnosti.On je mišljenja da situacija u BiH međunarodno nije dobro poznata, a naglasio je da on to pokušava da promeni, kao i da uprkos tome što neki imaju, kako je rekao, ideju da je situacija sada u toj zemlji kao devedesetih godina, on ne misli da je BiH u ratnoj opasnosti.„Opasnost od nestabilnosti postoji, ali nju sama BiH pravi, ona nije uneta spolja u BiH”, rekao je.On je izjavio i da je kroz diskusije sa građanima, a ne samo političarima, ustanovio da oni imaju sasvim druge brige od onoga što se naglašava u političkim diskusijama.Bosna i Hercegovina sa neizvesnošću ulazi u 2022. godinu, poručio je visoki predstavnik u delu intervjua koji je ranije danas objavljen, i pozvao građane da ne odlaze iz zemlje, već da ostanu da bi, kako je rekao, zajedno gradili novu državu.\nkristijan šmit, region – politika, bosna i hercegovina (bih), region\nKod nekih političara očigledno vlada nesporazum, naročito u Republici Srpskoj, a Dejtonski sporazum traži da se konstruktivno razgovara, ne samo u Banjaluci, nego i u drugom delu zemlje, kao i da se stvari konstantno koriguju, izjavio je takozvani visoki predstavnik u BiH Kristijan Šmit.\nŠmit je za N1 BH, u novogodišnjoj poruci građanima BiH poručio i da ne može da prihvati da se zakoni koje su napravili njegovi prethodnici ne primjenjuju, da mora da ostane jedna zajednička vojska, da smatra da BiH nije u ratnoj opasnosti, ali da jeste u opasnosti kada je u pitanju siromaštvo stanovništva i odlazak iz zemlje.\nNaglasio je i da je zahvalan međunarodnoj zajednici na uspehu, što su, kako je rekao, ideje iz Banjaluke ''''ipak malo ostavljene po strani''''.\n„Dve, tri vojske, to ne može da bude, reč je o Sporazumu o transferu nadležnosti i on mora da opstane, mora ostati jedna zajednička vojska, a to su Oružane snage“, poručio je Šmit.\nVisoki predstavnik, koji je u Republici Srpskoj nepriznat, jer nije izabran po legalnoj proceduri, objasnio je da su NATO i Eufor u BiH prisutni zbog stabilizacije, a izjavio je i da je zahvalan što je percepcija kod NATO, ali u Eufora postala malo jača, ne u smislu kako je rekao, broja vojnika, nego u smislu stabilnosti.\n''Iskreno, ne računam na to da će doći neki bataljoni, nego na stabilnu prisutnost u nekom okviru”, rekao je Šmit.\nOn je mišljenja da situacija u BiH međunarodno nije dobro poznata, a naglasio je da on to pokušava da promeni, kao i da uprkos tome što neki imaju, kako je rekao, ideju da je situacija sada u toj zemlji kao devedesetih godina, on ne misli da je BiH u ratnoj opasnosti.\n„Opasnost od nestabilnosti postoji, ali nju sama BiH pravi, ona nije uneta spolja u BiH”, rekao je.\nOn je izjavio i da je kroz diskusije sa građanima, a ne samo političarima, ustanovio da oni imaju sasvim druge brige od onoga što se naglašava u političkim diskusijama.\n''''Oko 900 hiljada ljudi u BiH, ako merimo po evropskim standardima, žive na rubu siromaštva, broj nezaposlenih je preko 30 odsto, neto plata je oko 500 evra, a prosečna penzija je malo više od 200 evra, pa to su pitanja o kojima se u BiH mora govoriti, a ne treba li nam neka nova agencija za lekove“, naglasio je Šmit uz konstataciju da je u poslednjih osam godina oko pola miliona ljudi otišlo iz BiH.\nBosna i Hercegovina sa neizvesnošću ulazi u 2022. godinu, poručio je visoki predstavnik u delu intervjua koji je ranije danas objavljen, i pozvao građane da ne odlaze iz zemlje, već da ostanu da bi, kako je rekao, zajedno gradili novu državu.


Vlastimiru Đorđeviću 27 godina zatvora\n23. februar/veljača, 2011.\nHaški tribunal osudio je danas penzionisanog generala MUP Srbije Vlastimira Đorđevića na 27 godina zatvora, proglasivši ga krivim za zločina nad kosovskim Albancima 1999.\nGeneral Đorđević (62) proglašen je krivim, po svim tačkama optužnice, za prisilno premeštanje, deportacije, ubistva i progon Albanaca sa Kosova u prvih šest meseci 1999, kada je bio načelnik Resora javne bezbednosti MUP Srbije i pomoćnik ministra unutrašnjih poslova.\nTa krivična dela kvalifikovana su kao zločini protiv čovečnosti i kršenje zakona i običaja rata.\nPresudom je utvrđeno i da je general Đorđević odgovoran za proterivanje stotina hiljada kosovskih Albanaca, kao i za ubistvo i premeštanje tela najmanje 724 albanskih civila u masovne grobnice u Batajnici, Petrovom Selu kod Kladova i kod jezera Perućac u okolini Bajine Bašte.\nPrikrivanje leševa kao dokaza zločina naredio je tadašnji predsednik SRJ Slobodan Miloševi, presudio je Tribunal.\nTi zločini, po presudi, počinjeni su u okviru udruženog zločinačkog poduhvata čiji je cilj bilo trajno i nasilno uklanjanje albanskog stanovništva s Kosova radi promene etničke ravnoteže i obezbeđivanja trajne srpske kontrole u pokrajini.\nU završnoj reči, jula prošle godine, tužioci su zatražili da general Đorđević bude kažnjen sa 35 godina zatvora ili doživotnim zatvorom.\nOdbrana je zahtevala da bude oslobođen krivice.\nGeneral Đorđević je, posle višegodissnjeg skrivanja, uhapšen 17. juna 2007. u Budvi posle čega su ga vlasti Crne Gore izručile Tribunalu.\nPo istoj optužnici, sud u Hagu je u februaru 2009. na 22 godine zatvora epravosnažno osudio bivšeg potpredsednika Vlade SRJ Nikolu Šainovića, generala Vojske Jugoslavije Nebojšu Pavkovića i policijskog generala Sretena Lukića.\nZa pomaganje i podržavanje zločina nad kosovskim Albancima, tada su na po 15 godina zatvora osuđeni bivši načelnik Generalštaba VJ Dragoljub Ojdanić i komandant Prištinskog korpusa Vladimir Lazarevich.\nSvi su na presude uložili zzalbe, a apelacioni postupak je u toku. Milana Milutinovića koji je 1999. bio predsednik Srbije, Tribunal je pravosnažno oslobodio krivice.


Begović Archives - Klik Jajce\nAsmir Begović u idealnom timu nogometaša koji su promijenili državljanstvo\nBritanski The Sun napravio je idealni tim fudbalera koji su promijenili sportsko državljanstvo i zaigrali za drugu reprezentaciju. Britanski The Sun napravio je idealni tim...\nBh. golman održao riječ: Asmir Begović izgubio opkladu sa saigračem iz Evertona\nAsmir Begović, bosanskohercegovački golman, izgubio je opkladu sa mladim saigračem iz Evertona Anthonyjem Gordonom. Asmir Begović, bosanskohercegovački golman, izgubio je opkladu sa mladim saigračem iz...\nBH Telecom Akademija Asmir Begović i ove će zime biti organizator i domaćin dva jednodnevna golmanska kampa, i to u Sarajevu i Mostaru. BH Telecom...\nAlan Kelly: Begović ima nešto što svi ljudi oko njega vole, vrhunski je dodatak našem timu\nAsmir Begović je proteklog ljeta pojačao ekipu Evertona, a u redovima Karamela ima status rezervnog čuvara mreže pošto je među stativama neprikosnoven Jordan Pickford. Asmir...\nJedna od najeminentnijih doktorica estetske medicije u regionu dr. Asja Begović proteklih je dana svojim prisustvom uveličala Drugi internacionalni kongres estetske i anti age medicine...\nBegović: Zeljković, Misimović, Petev i menadžeri su kriminalci koji vode NS BiH\nSada već bivši golman reprezentacije BiH Asmir Begović večeras je uputio žestoke kritike na račun čelnika Nogometnog saveza BiH rekavši kako naš nacionalni tim vode...


Crvena zvezda na Banjici dočekuje Takovo – OK Crvena Zvezda\nPoslednji ispit u ligaškom delu Banka Poštanska štedionica Superlige Srbije odbojkaši Crvene zvezde imaće u nedelju od 18 časova. Na Banjicu stiže Takovo, ekipa koju su u prvom delu sezone u Gornjem Milanovcu savladali ubedljivo 3:0.\n– Mislim das mo tada odigrali dobru utakmicu, nismo im dali da dođu do izražaja u bilo kom elementu i nadam se da ćemo takvu igru ponoviti i u nedelju. Ono što je specifično, ukoliko u nedelju sve prođe kako treba, sa Takovom ćemo igrati u plej ofu, pa je samim tim utakmica specifičnija. Sve je u našim rukama, taj plasma koji smo priželjkivali, sve zavisi od nas i ukoliko odigramo dobru utakmicu, pripremimo se za ono što protivnik može, da ćemo ostvariti naše želje – bio je prvi komentar Igora Žakića, trenera Crvene zvezde.\nStrateg crveno-belih smatra da je njegov tim u prednosti.\n– Ne bih da budem neskroman, ali stvarno mislim das mo kvalitetnija ekipa od njih, iako oni imaju nekoliko odličnih pojedinaca koji su imali dobre internacionalne karijere. Verujem da je na mojim momcima budućnost id a ćemo to u nedelju da pokažemo – zaključio je Žakić.\nLuka Tadić ističe da je Takovo iskusan rival.\n– Pripremamo se poslednje dve nedelje, u dobrom smo ritmu i očekujemo dobru utakmicu na Banjici. U prvom delu sezone zabeležili smo ubedljivu pobedu, ali je bilo neugodno gostovanje na njihovom terenu. Puna hala, lep ambijent za igru – naglasio je Tadić.\nPrimač servisa Crvene zvezde istakao je da su svi zadovoljni pozicijom koju Zvezda ima na tabeli pred poslednje kolo i da se nadaju da će je zadržati i nakon duela u nedelju.